open-index/open-wikipedia-markdown huggingface dataset:
วิทยาลัยเทคนิคนราธิวาส มหาวิทยาลัยนราธิวาสราชนครินทร์

**วิทยาลัยเทคนิคนราธิวาส** เป็นวิทยาลัยในกลุ่มมหาวิทยาลัยนราธิวาสราชนครินทร์ ซึ่งเป็นสถาบันสมทบจัดการเรียนการสอนในชั้น เตรียมปริญญา หรือ ชั้น ปวช และ ปวส เน้นการจัดการศึกษาเพื่อเตรียมให้บัณฑิต มีคุณลักษณะที่มีทักษะด้านช่างอุตสาหกรรม เทคโนโลยีสารสนเทศ วิศวกรรมศาสตร์ สถาปัตยกรรม การท่องเที่ยว โรงแรม ภาษา คหกรรม เสื้อผ้าและเครื่องแต่งกาย บริหารธุรกิจและทักษะด้านธุรกิจ ให้นักศึกษาสามารถปฏิบัติงานอย่างมีประสิทธิภาพ และเกิดทักษะ ที่ทำให้สามารถประกอบอาชีพได้หลายอาชีพ  ศูนย์เทคนิคนราธิวาส เป็นที่ตั้งของหน่วยงานดังนี้  สำนักงานอธิการบดี คณะพณิชยศาสตร์และสารสนเทศคณะวิศวกรรมศาสตร์ และวิทยาลัยเทคนิคนราธิวาส ซึ่งเดิมเป็นสถานศึกษาที่สังกัด สำนักงานคณะกรรมการอาชีวศึกษา หรือ กรมอาชีวศึกษาเดิมก่อนที่จะ โอนบรรดากิจการ ทรัพย์สิน งบประมาณ รายได้ หนี้ สิทธิ ภาระผูกพัน ข้าราชการ ลูกจ้าง และอัตรากำลังของวิทยาลัยเทคนิคนราธิวาส ซึ่งอดีต ในการจัดการศึกษาด้านช่างอุตสาหกรรม ด้านพณิชยกรรมมาเป็นเวลานาน

## ประวัติ
วิทยาลัยเทคนิคนราธิวาส เดิมคือ  “โรงเรียนช่างไม้นราธิวาส”  ตั้งอยู่เลขที 49 ถนนระแงะมรรคา  ตำบลบางนาค  อำเภอเมือง  จังหวัดนราธิวาส  เปิดทำการเรียนการสอนครั้งแรกเมื่อปี พ.ศ. 2481 ต่อมาในปี พ.ศ. 2484 เกิดสงครามโลกครั้งที่ 2 ไม่มีนักเรียนมาเรียนโรงเรียนช่างไม้นราธิวาส จึงต้องหยุดการเรียนการสอน ในปี พ.ศ. 2507 ได้ย้ายโรงเรียนช่างไม้ตากใบมาอยู่ในตัวจังหวัดนราธิวาสและตั้งชื่อ ว่า “โรงเรียนการช่างนราธิวาส” ในวันที่ 1 มิถุนายน พ.ศ. 2519 กรมอาชีวศึกษาได้สั่งให้โรงเรียนการช่างนราธิวาสกับโรงเรียนอาชีวศึกษานราธิวาส รวมกันเป็นโรงเรียนเดียวกัน  ตั้งชื่อใหม่ว่า “โรงเรียนเทคนิคนราธิวาส” และวันที่ 8 กุมภาพันธ์ พ.ศ. 2548 “วิทยาลัยเทคนิคนราธิวาส” ได้เป็นสถาบันสมทบใน มหาวิทยาลัยนราธิวาสราชนครินทร์ จัดตั้งขึ้นในปี พ.ศ. 2548 ตามพระราชบัญญัติมหาวิทยาลัยนราธิวาสราชนครินทร์ โดยหลอมรวมวิทยาลัยเทคนิคนราธิวาส  วิทยาลัยเกษตรและ เทคโนโลยีนราธิวาส  วิทยาลัยการอาชีพตากใบ  และวิทยาลัยพยาบาลบรมราชชนนี  เป็นสถาบันสมทบ และคณะตามลำดับ โดยได้มีกฎกระทรวงจัดตั้งให้วิทยาลัยเทคนิคนราธิวาสเป็นหน่วยงานในสังกัดตั้งแต่วันที่ 14 พฤศจิกายน พ.ศ. 2549 เป็นต้นมา

สีประจำมหาวิทยาลัยนราธิวาสราชนครินทร์ คือ สีฟ้าสีทอง  ต้นไม้ประจำมหาวิทยาลัย คือดอกพิกุล

## อ้างอิง

## แหล่งข้อมูลอื่น
* วิทยาลัยเทคนิคนราธิวาส 

ทคนิคนราธิวาส
ทางรถไฟสายชายฝั่งทะเลตะวันออก

**ทางรถไฟสายชายฝั่งทะเลตะวันออก** หรือ **ทางรถไฟสายฉะเชิงเทรา–สัตหีบ** เป็นเส้นทางเดินรถไฟทางไกลระหว่างจังหวัดของการรถไฟแห่งประเทศไทย ประกอบด้วยสองช่วงหลักคือ – และ ชุมทางฉะเชิงเทรา––– โดยมีช่วงชุมทางฉะเชิงเทรา– ซ้อนทับกับทางรถไฟสายตะวันออก

## ประวัติ
เมื่อวันที่ 4 ธันวาคม พ.ศ. 2512 รัฐบาลได้ออกพระราชกฤษฎีกาเวนคืนที่ดินในจังหวัดฉะเชิงเทรา และจังหวัดชลบุรี เพื่อก่อสร้างทางรถไฟระหว่างสถานีฉะเชิงเทรา–สัตหีบ ในปี พ.ศ. 2514–2520  การรถไฟแห่งประเทศไทยได้ทำการสำรวจ วางแนวเขต และเวนคืนที่ดินในบริเวณแนวที่จะก่อสร้าง และได้เริ่มก่อสร้างในปี พ.ศ. 2524 จนแล้วเสร็จในปี พ.ศ. 2528 ต่อมา วันที่ 19 สิงหาคม พ.ศ. 2538 ได้มีพิธีเปิดทางรถไฟสายชายฝั่งทะเลตะวันออกอย่างเป็นทางการ หลังทางรถไฟช่วงชุมทางคลองสิบเก้า-ชุมทางแก่งคอย สร้างแล้วเสร็จ โดยมีสมเด็จพระญาณสังวร สมเด็จพระสังฆราช สกลมหาสังฆปริณายก ทรงเป็นประธานในพิธีเปิด ที่สถานีรถไฟญาณสังวราราม

## พื้นที่ที่เส้นทางผ่าน

;รายชื่อสถานีรถไฟชุมทางฉะเชิงเทรา – จุกเสม็ด

;รายชื่อสถานีรถไฟชุมทางศรีราชา – แหลมฉบัง

;รายชื่อสถานีรถไฟชุมทางเขาชีจรรย์ – มาบตาพุด

## โครงการส่วนต่อขยาย

### ช่วงฉะเชิงเทรา – ท่าเรือแหลมฉบัง

### ช่วงฉะเชิงเทรา – แก่งคอย และทางเลี่ยงเมือง

## สะพานข้ามแม่น้ำบางปะกง

สะพานข้ามแม่น้ำบางปะกง หรือที่เรียกว่า สะพานยกระดับบางปะกง อยู่บริเวณกิโลเมตรที่ 64+094.653 ถึง กิโลเมตรที่ 64+958.245 ตั้งอยู่ระหว่างที่หยุดรถแปดริ้ว และสถานีดอนสีนนท์ สะพานมีความยาวประมาณ 1743.20 เมตร ประกอบด้วยสะพานเดิม และสะพานใหม่สร้างคู่ขนานกันไปสำหรับเดินรถข้ามแม่น้ำบางปะกง ซึ่งเป็นบริเวณที่มีวิวทิวทัศน์ที่สวยงามจุดหนึ่งบนเส้นทาง สามารถมองเห็นภาพมุมกว้างของตัวเมืองฉะเชิงเทราริมฝั่งแม่น้ำบางปะกงได้รอบทิศทาง โดยสามารถนั่งรถไฟสายชายฝั่งทะเลตะวันออก และรถไฟนำเที่ยวขบวนพิเศษเพื่อข้ามสะพานและชมวิวทิวทัศน์

สะพานข้ามแม่น้ำบางปะกงทางรถไฟสายชายฝั่งทะเลตะวันออกนั้นถือเป็นสะพานยกระดับผ่านช่วงเมืองแห่งแรก ๆ ของประเทศไทยที่มีการก่อสร้างขึ้น ซึ่งช่วงหนึ่งของสะพานก่อสร้างเป็นทางโค้งที่มีลักษณะที่สวยงามซึ่งถือเป็นจุดชมวิวสำคัญอีกแห่งสำหรับผู้ที่ชื่นชอบการนั่งรถไฟ และนับเป็นสะพานยกระดับที่ยาวที่สุดในภาคตะวันออกของประเทศไทย

ลักษณะของสะพาน ใช้ตอม่อแบบเสากลมคู่ขนาน มีตอม่อทั้งสิ้นจำนวน 105 ช่วง อยู่ในแม่น้ำบางปะกงทั้งหมด 5 ช่วง ซึ่งช่วงในแม่น้ำบางปะกงระยะห่างแต่ละช่วงประมาณ 30 เมตร

## ระเบียงภาพ

Thailand Diesel locomotive 4553.jpg|สะพานข้ามแม่น้ำบางปะกงในจังหวัดฉะเชิงเทรา
Chonburi Railway Station 202312-2.jpg|สถานีรถไฟชลบุรี
Pattaya Station (Building).JPG|สถานีรถไฟพัทยา
Ban Plu Ta Luang Station 202312-1.jpg|สถานีรถไฟบ้านพลูตาหลวง
Utaphao Station 202312-1.jpg|สถานีรถไฟอู่ตะเภา
Chuk Samet Station 202312-1.jpg|สถานีรถไฟจุกเสม็ด

## หมายเหตุ


## อ้างอิง

หมวดหมู่:เส้นทางรถไฟในประเทศไทย
หมวดหมู่:เส้นทางรถไฟที่เปิดทำการในปี พ.ศ. 2538
หมวดหมู่:ทางรถไฟในจังหวัดฉะเชิงเทรา
หมวดหมู่:ทางรถไฟในจังหวัดชลบุรี
หมวดหมู่:ทางรถไฟในจังหวัดระยอง
เอทูดในบันไดเสียง ซี ไมเนอร์

**เอทูด โอปุสที่ 10 หมายเลข 12 ในบันไดเสียง ซี ไมเนอร์** (Étude Op. 10, No. 12 in C minor *"Revolutionary "*) ผลงานของเฟรเดริก ฟรองซัวส์ โชแปง คีตกวีชาวโปแลนด์ สำหรับบรรเลงเดี่ยวเปียโน เป็นผลงานชิ้นที่ 12 ในชุดแรกจากสามชุด จากเอทูดทั้งหมดที่เขาแต่งไว้ 27 ชิ้น โดยอุทิศผลงานชิ้นนี้ให้กับฟรานซ์ ลิซท์ เพื่อนสนิทของเขา

โชแปงแต่งผลงานชิ้นนี้เมื่อ ค.ศ. 1831 หลังการลุกฮือเดือนพฤศจิกายน ค.ศ. 1830 ของโปแลนด์เพื่อต่อต้านจักรวรรดิรัสเซีย ซึ่งจบลงด้วยความพ่ายแพ้และทหารรัสเซียเข้ายึดครองวอร์ซอ เขาแต่งเพลงนี้ด้วยความรู้สึกหดหู่ใจ หลังทราบข่าววอร์ซอถูกทำลาย และผู้คนถูกย่ำยี 

## อ้างอิง

## แหล่งข้อมูลอื่น

* Analysis of Chopin Études at Chopin: the poet of the piano
* Mutopia Project  - A public domain engraving of the score using GNU LilyPond, available in several formats.
* 

หมวดหมู่:ผลงานของ เฟรเดริก ชอแป็ง
หมวดหมู่:งานประพันธ์ดนตรีสำหรับเปียโน
คาร์บอนเครดิต

**คาร์บอนเครดิต** คือ ปริมาณแก๊สเรือนกระจกที่สามารถลดได้จากการดำเนินโครงการกลไกการพัฒนาที่สะอาด หรือ CDM (Clean Development Mechanism) ได้รับการนำมาใช้เพื่อเป็นกลไกเพื่อประเทศที่พัฒนาแล้วจะประสบปัญหาในการลดปริมาณก๊าซ สามารถซื้อโควตาคาร์บอนจากผู้ประกอบการในประเทศกำลังพัฒนาที่มีโครงการพัฒนาที่สะอาดที่เรียกว่า การค้าขายแลกเปลี่ยนแก๊สเรือนกระจก

โครงการพัฒนาที่สะอาดตามพิธีสารเกียวโต ซึ่งมีสิทธิขายคาร์บอนเครดิต ได้แก่ โครงการเพิ่มประสิทธิภาพการผลิตพลังงาน การผลิตพลังงานหมุนเวียน การเปลี่ยนเชื้อเพลิง การกักเก็บและการเผาทำลายแก๊สมีเทน การปรับเปลี่ยนวิธีการทำเกษตรกรรมและปศุสัตว์ การจัดการน้ำเสียและขยะ และการปรับเปลี่ยนกระบวนการผลิตทางอุตสาหกรรม เป็นต้น

ในปีพ.ศ. 2550 ได้มีการประกาศพระราชกฤษฎีกาให้จัดตั้ง“องค์การบริหารจัดการแก๊สเรือนกระจก (องค์การมหาชน) หรือ อบก. มีชื่อภาษาอังกฤษว่า “Thailand Greenhouse Gas Management Organization (Public Organization :TGO)” เมื่อวันที่ 15 พฤษภาคม พ.ศ. 2550 ภายใต้กระทรวงทรัพยากรธรรมชาติและสิ่งแวดล้อม มีวัตถุประสงค์หลักในการวิเคราะห์ กลั่นกรองและทำความเห็นเกี่ยวกับการให้คำรับรองโครงการที่ลดการปลดปล่อยแก๊สเรือนกระจกตามกลไกการพัฒนาที่สะอาด รวมทั้งติดตามประเมินผลโครงการที่ได้รับคำรับรอง ส่งเสริมการพัฒนาโครงการและการตลาดซื้อขายปริมาณแก๊สเรือนกระจก (คาร์บอนเครดิต) ที่ได้รับการรับรอง เป็นศูนย์กลางข้อมูลที่เกี่ยวกับสถานการณ์ดำเนินงานด้านแก๊สเรือนกระจกจัดทำฐานข้อมูลเกี่ยวกับโครงการที่ได้รับคำรับรองและการขายปริมาณแก๊สเรือนกระจกที่ได้รับการรับรอง ส่งเสริมและพัฒนาศักยภาพตลอดจนให้คำแนะนำแก่หน่วยงานภาครัฐและภาคเอกชนเกี่ยวกับการบริหารจัดการแก๊สเรือนกระจก โดยจะเป็นศูนย์กลางในการประสานความร่วมมือระหว่างภาครัฐ ภาคเอกชน และองค์การระหว่างประเทศ

## อ้างอิง

หมวดหมู่:สิ่งแวดล้อม
พนัส สิมะเสถียร

ศาสตราจารย์ **พนัส สิมะเสถียร** (เกิด 29 กันยายน พ.ศ. 2475) อดีตรัฐมนตรีว่าการกระทรวงการคลัง ในรัฐบาลอานันท์ ปันยารชุน อดีตรักษาการอธิการบดีมหาวิทยาลัยธรรมศาสตร์

## ประวัติ
พนัส เกิดเมื่อวันที่ 29 กันยายน พ.ศ. 2475 เป็นบุตรนายเพ็ญ กับนางจำเนียร สิมะเสถียร อดีตรัฐมนตรีว่าการกระทรวงการคลัง อดีตปลัดกระทรวงการคลัง อดีตรักษาการอธิการบดี และนายกสภามหาวิทยาลัยธรรมศาสตร์ อดีตอธิบดีกรมสรรพากรโดยเป็นคนแรกที่จบการศึกษาปริญญาเอกในขณะดำรงตำแหน่งอธิบดีกรมสรรพากร

ปัจจุบันเป็นประธานกรรมการกฤษฎีกา (คณะที่ 12, กฎหมายการคลัง) และประธานคณะกรรมการพัฒนาการเศรษฐกิจและสังคมแห่งชาติ โดยได้รับโปรดเกล้าฯ แต่งตั้งเป็นกรรมการกฤษฎีกา ตั้งแต่ พ.ศ. 2525 ถึงปัจจุบัน

พนัส สมรสกับนางกัลยา สิมะเสถียร มีบุตร 3 คน คือ นายดนุชา สิมะเสถียร, นางณัฐญา นิยมานุสร และนายธีรสุต สิมะเสถียร

พนัส ได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516

พนัส เคยเป็นประธานมูลนิธิหอชมเมืองกรุงเทพมหานคร

## การศึกษา
* พ.ศ. 2494 ประกาศนียบัตร วิชาการบัญชี มหาวิทยาลัยธรรมศาสตร์
* พ.ศ. 2497 B.A., Cum Laude, สาขาบริหารธุรกิจ Claremont Men's College, California ประเทศสหรัฐอเมริกา
* พ.ศ. 2498 ปริญญาโท วิชาการบัญชี University of Illinois ประเทศสหรัฐอเมริกา
* พ.ศ. 2501 ปริญญาเอก วิชาการบัญชี University of Illinois ประเทศสหรัฐอเมริกา
* พ.ศ. 2527 พาณิชยศาสตร์ดุษฎีบัณฑิตกิตติมศักดิ์ มหาวิทยาลัยธรรมศาสตร์

## เครื่องราชอิสริยาภรณ์

 สาขาสังคมศาสตร์

## อ้างอิง

หมวดหมู่:ข้าราชการพลเรือนชาวไทย
หมวดหมู่:อธิบดีกรมสรรพากร
หมวดหมู่:ปลัดกระทรวงการคลังไทย
หมวดหมู่:ศาสตราจารย์
หมวดหมู่:บุคคลจากคณะพาณิชยศาสตร์และการบัญชี มหาวิทยาลัยธรรมศาสตร์
หมวดหมู่:นักการเมืองไทย
หมวดหมู่:รัฐมนตรีว่าการกระทรวงการคลังไทย
หมวดหมู่:สมาชิกสภานิติบัญญัติแห่งชาติ
หมวดหมู่:สมาชิกวุฒิสภาไทยแบบแต่งตั้ง
หมวดหมู่:ผู้ได้รับปริญญากิตติมศักดิ์จากมหาวิทยาลัยธรรมศาสตร์
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:กรรมการกฤษฎีกาไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว.
หมวดหมู่:ผู้ได้รับเหรียญ ร.ด.ม.(ศ)
หมวดหมู่:บุคคลผู้ได้รับรางวัลครุฑทองคำ
คาบสมุทรมิอูระ

thumb|right|ตำแหน่งของคาบสมุทรมิอูระ
thumb|right|ภาพถ่ายจากกระสวยอวกาศ

**คาบสมุทรมิอูระ** () เป็นคาบสมุทรในจังหวัดคานางาวะ บนเกาะฮนชู บริเวณทางใต้ของเมืองโตเกียวและโยโกฮามะ แบ่งแยกอ่าวโตเกียวทางตะวันตกออกจากอ่าวซางามิ เมืองสำคัญที่ตั้งอยู่บริเวณนี้ ได้แก่ โยโกซูกะ ฮายามะ ซูชิ และคามากูระ

มิอูระ
หมวดหมู่:ภูมิศาสตร์จังหวัดคานางาวะ
จรัญ มะลูลีม

ศาสตราจารย์ **จรัญ มะลูลีม** อาจารย์ประจำคณะรัฐศาสตร์ มหาวิทยาลัยธรรมศาสตร์ นักวิชาการด้านตะวันออกกลางศึกษา อดีตที่ปรึกษานายกรัฐมนตรี (ทักษิณ ชินวัตร) กรรมการในคณะกรรมมาธิการวิสามัญพิจารณาศึกษาการลอบวางระเบิด และก่อความไม่สงบเรียบร้อยในพื้นที่จังหวัดชายแดนภาคใต้

## ประวัติ
ดจรัญ พื้นเพเดิมเป็นชาวจังหวัดพระนครศรีอยุธยา จบการศึกษา B.A. Political Science, M.A. Political Science, M.Phil. West Asian Studies, Ph.D. West Asian Studies และ Diploma in Applied Art จาก Aligarh Muslim University ประเทศอินเดีย ปัจจุบันเป็นอาจารย์ประจำคณะรัฐศาสตร์ มหาวิทยาลัยธรรมศาสตร์ สาขาการระหว่างประเทศ ตำแหน่งศาสตราจารย์

จรัญ เป็นนักวิชาการที่เชี่ยวชาญด้านตะวันออกกลางศึกษาและโลกมุสลิมคนสำคัญในประเทศไทย จึงมักได้รับเชิญเป็นอาจารย์พิเศษและวิทยากรพิเศษในมหาวิทยาลัยและองค์กรอื่นๆทั้งในและต่างประเทศ  นอกจากนี้แล้วก็ยังเขียนบทความลงในวารสารที่เกี่ยวข้องกับโลกมุสลิมอย่างต่อเนื่อง

นอกจากนี้ยังมีผลงานทางวิชาการสคัญอีกมากมาย  โดยในส่วนของงานแปลนั้นมีหลายผลงานด้วยกัน เช่น แปลหนังสือประวัติศาสตร์ชนชาติอาหรับจากงานเขียนของอัลเบิร์ต ฮูรานีและมาลิส รูทเวน  แปลหนังสือศาสนากับโลกจากงานเขียนมุรตะฎอ มุเฏาะฮารี แปลหนังสือความสัมพันธ์ทางสังคมในอิสลามจากงานเขียนของซัยยิด มุฮัมหมัดและฮุเซน ตะบะตาบาอีย์ เป็นต้น ส่วนงานเขียนนั้นก็มีหลายผลงานด้วยกัน เช่น หนังสือภูมิภาคอ่าวเปอร์เซียหลังสงคราม หนังสือวิกฤต ฮินดู-มุสลิม : จากอโยธยาสู่บอมเบย์ = Hindu-Muslim conflict : Ayodhya to Bombay หนังสืออิรักหลังสงคราม เป็นต้น  รวมถึงยังเป็นบรรณาธิการหนังสือที่สำคัญ เช่น หนังสือสัจธรรมแห่งฮัจญ์ หนังสือความเป็นจริงในตะวันออกกลาง (บรรณาธิการร่วมกับเสาวนีย์ จิตต์หมวด) และหนังสือปรัชญาอิสลาม (อิมรอน มะลูลีมและกิติมา อมรทัตค้นคว้าและเรียบเรียง) เป็นต้น

เมื่อทักษิณ ชินวัตรเป็นนายกรัฐมนตรี ได้แต่งตั้ง จรัญเป็นที่ปรึกษานายกรัฐมนตรี โดยให้คำปรึกษาเกี่ยวกับความสัมพันธ์กับประเทศตะวันออกกลาง โลกมุสลิม และกิจการศาสนาอิสลามภายในประเทศ

## เครื่องราชอิสริยาภรณ์
* 
* 
* 

## อ้างอิง

หมวดหมู่:นักวิชาการชาวไทย
หมวดหมู่:อาจารย์คณะรัฐศาสตร์
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์
หมวดหมู่:มุสลิมชาวไทย
หมวดหมู่:ศาสตราจารย์
หมวดหมู่:บุคคลจากจังหวัดพระนครศรีอยุธยา
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
ลา วอลลี

**ลา วอลลี** () เป็นอุปรากรภาษาอิตาลี ความยาว 4 องก์ แต่งโดยอัลเฟรโด คาตาลานี (1854 – 1893) คำร้องโดยลุยจิ อิลลิกา (1857 – 1919) ออกแสดงครั้งแรกที่โรงอุปรากรลา สกาลา มิลาน เมื่อวันที่ 20 มกราคม ค.ศ. 1892  ดัดแปลงจากเรื่อง *Die Geyer-Wally, Eine Geschichte aus den Tyroler Alpen* ของวิลเฮล์ไมน์ ฟอน ฮิลเลอร์น (1836-1916)

ลา วอลลีเป็นเรื่องโศกนาฏกรรมเกี่ยวกับความรักของวอลลี (ย่อมาจากชื่อ Wallburga) หญิงสาวจากหมู่บ้านออสเตรียแถบเทือกเขาแอลป์ ที่ตกหลุมรักกับชายหนุ่มชื่อ กัวเซ็ปเป ฮาเกนบาค ชาวอิตาลี ลูกชายของศัตรูของบิดาของเธอ เรื่องราวจบลงที่การเสียชีวิตของฮาเกนบาคเนื่องจากหิมะถล่มบนยอดเขา  ส่วนวอลลีที่มองเห็นคนรักเสียชีวิตไปต่อหน้า จึงฆ่าตัวตายโดยกระโดดหน้าผาตามคนรักไป

อุปรากรเรื่องนี้เป็นเรื่องที่ประสบความสำเร็จที่สุดของคาตาลานี แม้ว่าในเวลาต่อมาอุปรากรเรื่องนี้ไม่ค่อยได้ถูกนำมาเล่นซ้ำ เนื่องจากความยากลำบากในการสร้างฉากหิมะถล่ม  แต่อาเรียจากองก์ที่หนึ่ง ตอนที่วอลลีตัดสินใจหนีออกจากบ้าน ชื่อว่า *"Ebben? Ne andrò lontana"* ซึ่งคาตาลานีแต่งไว้ตั้งแต่ปี ค.ศ. 1878 สำหรับอุปรากรเรื่องก่อน กลับได้รับความนิยม ถูกนำมาขับร้องและจัดแสดงอยู่เสมอ ถูกนำมาใช้ประกอบภาพยนตร์หลายเรื่อง เช่น *[[ฟิลาเดลเฟีย (ภาพยนตร์)|ฟิลาเดลเฟีย]]* (1993) ของโจนาทาน เด็มม์  ภาพยนตร์อีโรติก *Delta of Venus* (1995) กำกับโดยแซลแมน คิง จากนวนิยายของอนาอิส นิน

## อ้างอิง

## แหล่งข้อมูลอื่น
* Ebben? Ne andrò lontan ขับร้องโดยมอนต์เซอร์รัต คาบาลเย

หมวดหมู่:อุปรากรโดยอัลเฟรโด คาตาลานี
หมวดหมู่:อุปรากรภาษาอิตาลี
ตำบลดู่ใต้

**ดู่ใต้** เป็นตำบลหนึ่งที่ตั้งอยู่ทางทิศใต้ของอำเภอเมืองน่าน จังหวัดน่าน มีพื้นที่ 25 ตารางกิโลเมตร หรือ 15,625 ไร่ พื้นที่ทั้งหมดของตำบลดู่ใต้บริหารโดยเทศบาลตำบลดู่ใต้

## ประวัติ
ตำบลดู่ใต้กำเนิดมาจาก "บ้านดู่" อยู่ทางตอนใต้ของอำเภอเมืองน่าน เริ่มจัดตั้งเป็นตำบลครั้งแรกในปลายรัชกาลที่ 5 โดยมีกำนันคนแรก คือ นายแสนขันฤทธิ์ ดู่จันทร์ศักดิ์ ต่อมาในปี พ.ศ. 2447 ได้เปลี่ยนชื่อบ้านดู่เป็น "บ้านดู่ใต้" และในระหว่างสงครามโลกครั้งที่ 2 ราวปี พ.ศ. 2486 ได้ถูกยุบเข้ากับตำบลกองควายเพื่อความสะดวกในการปกครอง  ภายหลังสงครามโลกครั้งที่ 2 ยุติลง ตำบลดู่ใต้แยกออกจากตำบลกองควายอีกครั้ง

ต่อมาในปี พ.ศ. 2537 ได้จัดตั้งการปกครองตำบลเป็น "สภาตำบลดู่ใต้" และยกฐานะเป็น "องค์การบริหารส่วนตำบลดู่ใต้" เมื่อ พ.ศ. 2539 จนกระทั่งเมื่อวันที่ 8 ตุลาคม พ.ศ. 2553 ได้มีประกาศกระทรวงมหาดไทยให้ยกฐานะขึ้นเป็น "เทศบาลตำบลดู่ใต้" จนถึงปัจจุบัน

## อาณาเขตติดต่อ
***ทิศเหนือ** ติดต่อตำบลในเวียงและตำบลไชยสถาน อำเภอเมืองน่าน
***ทิศตะวันออก** ติดต่อตำบลม่วงตึ๊ดและตำบลท่าน้าว อำเภอภูเพียง โดยมีแม่น้ำน่านเป็นแนวแบ่งเขต
***ทิศใต้** ติดต่อตำบลกองควาย อำเภอเมืองน่าน และตำบลนาปัง อำเภอภูเพียง 
***ทิศตะวันตก** ติดต่อตำบลบ่อสวกและตำบลนาซาว อำเภอเมืองน่าน

## หมู่บ้าน
ตำบลดู่ใต้แบ่งการปกครองออกเป็น 15 หมู่บ้าน ได้แก่

*หมู่ 1 บ้านดู่เหนือ
*หมู่ 2 บ้านดู่ใต้
*หมู่ 3 บ้านธงน้อย
*หมู่ 4 บ้านเจดีย์
*หมู่ 5 บ้านดอนมูล
*หมู่ 6 บ้านพญาวัด
*หมู่ 7 บ้านสมุน
*หมู่ 8 บ้านเชียงราย
*หมู่ 9 บ้านคอวัง
*หมู่ 10 บ้านดู่ต้นฮ่าง
*หมู่ 11 บ้านเขาน้อย
*หมู่ 12 บ้านดู่เหนือพัฒนา
*หมู่ 13 บ้านดอนมูลพัฒนา
*หมู่ 14 บ้านธงใหม่พัฒนา
*หมู่ 15 บ้านเจดีย์

## ประชากร
จำนวนประชาชนในเขตเทศบาลตำบลดู่ใต้ ณ เดือนธันวาคม พ.ศ. 2553 มีจำนวน 8,456 คน แยกเป็นชาย 4,106 คน หญิง 4,350 คน ความหนาแน่นของประชากร 338 คนต่อตารางกิโลเมตร จำนวนบ้าน 3,356 หลังคาเรือน

## การคมนาคม
ทางหลวงแผ่นดินที่ผ่านตำบลดู่ใต้ ได้แก่ ทางหลวงแผ่นดินหมายเลข 101, ทางหลวงแผ่นดินหมายเลข 1025

## การศึกษา
สถานศึกษาในเขตเทศบาลตำบลดู่ใต้ มีดังนี้

* **สังกัดสำนักงานการศึกษาขั้นพื้นฐาน**
** โรงเรียนศรีสวัสดิ์วิทยาคาร
** โรงเรียนชุมชนบ้านดู่ใต้
** โรงเรียนชุมชนบ้านธงน้อย

* **สังกัดสำนักงานการศึกษาอุดมศึกษา**
** วิทยาลัยชุมชนน่าน

## สาธารณสุข
มีสถานีอนามัยจำนวน 2 แห่ง คือ สถานีอนามัยบ้านดู่ใต้ และสถานีอนามัยบ้านดอนมูล

## สถานที่สำคัญ

* สำนักงานพัฒนาที่ดินเขต 7
* สำนักงานเทศบาลตำบลดู่ใต้
* โรงเรียนศรีสวัสดิ์วิทยาคาร
* วิทยาลัยชุมชนน่าน
* แขวงการทางน่านที่ 1
* สำนักงานเขตพื้นที่การศึกษาประถมศึกษาน่าน เขต 1
* สถานีวิทยุกระจายเสียงองค์การสื่อสารมวลชน จังหวัดน่าน
* สถานีวิทยุกระจายเสียงกองทัพภาคที่ 3 จังหวัดน่าน
* สถานีไฟฟ้าแรงสูงน่าน
* โรงพยาบาลส่งเสริมสุขภาพตำบลดู่ใต้ บ้านดอนมูล
* โรงพยาบาลส่งเสริมสุขภาพตำบลดู่ใต้ บ้านดู่ใต้
* พระตำหนักธงน้อย
* วัดพระธาตุเขาน้อย
* วัดพญาวัด

## อ้างอิง

## แหล่งข้อมูลอื่น
* เทศบาลตำบลดู่ใต้
* ข้อมูลตำบลดู่ใต้ อำเภอเมืองน่าน น่าน : ไทยตำบล 

ดู่ใต้
ดู่ใต้
ดู่ใต้
ตำบลบ่อ (อำเภอเมืองน่าน)

**บ่อ** เป็นตำบลหนึ่งในอำเภอเมืองน่าน จังหวัดน่าน ตั้งอยู่ทางทิศเหนือสุดของตัวอำเภอ

## ที่ตั้ง
* **ทิศเหนือ** ติดต่อตำบลป่าคา ตำบลศรีภูมิ และตำบลตาลชุม อำเภอท่าวังผา 
* **ทิศตะวันออก** ติดต่อตำบลเมืองจัง อำเภอภูเพียง และตำบลป่าแลวหลวง อำเภอสันติสุข 
* **ทิศใต้** ติดต่อตำบลผาสิงห์ อำเภอเมืองน่าน
* **ทิศตะวันตก** ติดต่อตำบลสะเนียน อำเภอเมืองน่าน และตำบลขุนควร อำเภอปง จังหวัดพะเยา

## การแบ่งเขตการปกครอง
### การปกครองส่วนภูมิภาค
แบ่งการปกครองออกเป็น 10 หมู่บ้าน ได้แก่
*หมู่ 1 บ้านวังหมอ
*หมู่ 2 บ้านห้วยยื่น
*หมู่ 3 บ้านภูเวียง
*หมู่ 4 บ้านผาขวาง
*หมู่ 5 บ้านน้ำงาว
*หมู่ 6 บ้านสาระสุขสันต์
*หมู่ 7 บ้านสันติภาพ
*หมู่ 8 บ้านทรายทอง
*หมู่ 9 บ้านหาดปลาแห้ง
*หมู่ 10 บ้านใหม่ผาขวาง
*

### การปกครองส่วนท้องถิ่น
องค์การบริหารส่วนตำบลบ่อมีพื้นที่ครอบคลุมตำบลบ่อทั้งหมด

## สถานที่สำคัญ
* ศูนย์ส่งเสริมและผลิตภัณฑ์พืชสวนจังหวัดน่าน
* ศูนย์ขยายพันธุ์ไหมที่ 7
* ศูนย์ส่งเสริมและพัฒนาอาชีพการเกษตรจังหวัดน่าน
* สำนักงานองค์การบริหารส่วนตำบลบ่อ
* โรงพยาบาลส่งเสริมสุขภาพตำบลบ่อ บ้านห้วยยื่น
* โรงพยาบาลส่งเสริมสุขภาพตำบลบ่อ บ้านน้ำงาว
* หอศิลป์ริมน่าน

## อ้างอิง

บ่อ
บ่อ
ชัค นอร์ริส

**คาร์ลอส เรย์ "ชัค" นอร์ริส** (; 10 มีนาคม ค.ศ. 1940 – 19 มีนาคม ค.ศ. 2026) เป็นนักแสดงและนักแสดงศิลปะการต่อสู้ป้องกันตัว ชาวอเมริกัน หลังจากที่เขาเข้าเรียนในกองทัพอากาศอเมริกัน เขาก็เริ่มมีชื่อเสียงจากการเป็นศิลปินต่อสู้ป้องกันตัว เขาได้ก่อตั้งโรงเรียนของตัวเองที่ชื่อ Chun Kuk Do

นอร์ริส มีผลงานในภาพยนตร์แอ็กชันหลายเรื่อง อย่างเช่น *[[Way of the Dragon]]* ที่เขาแสดงร่วมกับบรูซ ลีและเป็นหนึ่งในดาราแถวหน้าของบริษัทแคนนอนกรุ๊ป ในช่วงคริสต์ทศวรรษ 1980  ต่อมาเขาแสดงในซีรีส์ทางโทรทัศน์เรื่อง  *[[Walker, Texas Ranger]]* ตั้งแต่ปี 1993 ถึง 2001

นอร์ริสเป็นผู้ศรัทธาในคริสเตียนและมีมุมมองการเมืองแบบอนุรักษนิยม เขาเขียนหนังสือหลายเรื่องเกี่ยวกับศาสนาคริสต์

## อ้างอิง

หมวดหมู่:นักแสดงภาพยนตร์อเมริกัน
หมวดหมู่:ชาวอเมริกันเชื้อสายอังกฤษ
หมวดหมู่:ชาวอเมริกันเชื้อสายไอริช
หมวดหมู่:คริสต์ศาสนิกชนชาวอเมริกัน
หมวดหมู่:นักเขียนสร้างแรงบันดาลใจชาวอเมริกัน
หมวดหมู่:นักคาราเต้ชาวอเมริกัน
หมวดหมู่:บุคคลจากรัฐโอคลาโฮมา
หมวดหมู่:นักแสดงภาพยนตร์ชายชาวอเมริกัน
หมวดหมู่:ภาพยนตร์และโทรทัศน์มีม
หมวดหมู่:อินเทอร์เน็ตมีม
ตำบลผาสิงห์

**ผาสิงห์** เป็นตำบลหนึ่งในอำเภอเมืองน่าน จังหวัดน่าน ตั้งอยู่ทางทิศเหนือของตัวอำเภอ

## ที่ตั้ง
* **ทิศเหนือ** ติดต่อตำบลบ่อ อำเภอเมืองน่าน
* **ทิศตะวันออก** ติดต่อตำบลเมืองจังและตำบลฝายแก้ว อำเภอภูเพียง 
* **ทิศใต้** ติดต่อตำบลในเวียง อำเภอเมืองน่าน 
* **ทิศตะวันตก** ติดต่อตำบลไชยสถาน ตำบลถืมตอง และตำบลสะเนียน อำเภอเมืองน่าน 

## การแบ่งเขตการปกครอง
### การปกครองส่วนภูมิภาค
แบ่งการปกครองออกเป็น 9 หมู่บ้าน ได้แก่
*หมู่ 1 บ้านผาตูบ
*หมู่ 2 บ้านห้วยส้มป่อย
*หมู่ 3 บ้านสวนหอม
*หมู่ 4 บ้านผาสิงห์
*หมู่ 5 บ้านทุ่งเศรษฐี
*หมู่ 6 บ้านมงคลนิมิตร
*หมู่ 7 บ้านผาตูบ
*หมู่ 8 บ้านดอนสวรรค์
*หมู่ 9 บ้านฟ้าใหม่

### การปกครองส่วนท้องถิ่น
แบ่งการปกครองเป็น 1 เทศบาลเมือง และ 1 องค์การบริหารส่วนตำบล ได้แก่ 
* เทศบาลเมืองน่าน มีพื้นที่ครอบคลุม 3 หมู่บ้าน คือ บ้านสวนหอม หมู่ 3, บ้านดอนสวรรค์ หมู่ 8 และบ้านฟ้าใหม่ หมู่ 9
* องค์การบริหารส่วนตำบลผาสิงห์ มีพื้นที่ครอบคลุมหมู่บ้านที่เหลือ

## สถานที่สำคัญ
* ท่าอากาศยานน่าน
* สนามกีฬากลางจังหวัดน่าน
* แขวงการทางน่านที่ 2
* สำนักงานสงเคราะห์ทหารผ่านศึกเขตน่าน
* สำนักงานคณะกรรมการการเลือกตั้งจังหวัดน่าน
* สำนักงานองค์การบริหารส่วนตำบลผาสิงห์
* กองร้อยตำรวจตระเวนชายแดนที่ 324
* ศูนย์พัฒนาฝีมือแรงงานจังหวัดน่าน
* สถานีทดลองพืชสวนน่าน
* ศูนย์การเรียนรู้และบริการวิชาการแห่งจุฬาลงกรณ์มหาวิทยาลัย
* สถานีวิทยุทหารอากาศ จังหวัดน่าน
* โรงพยาบาลส่งเสริมสุขภาพตำบลผาสิงห์ บ้านผาตูบ
* วนอุทยานถ้ำผาตูบ

## อ้างอิง

ผาสิงห์
จิม มอร์ริสัน

**เจมส์ ดักลาส "จิม" มอร์ริสัน** () (8 ธันวาคม ค.ศ. 1943 - 3 กรกฎาคม ค.ศ. 1971) เป็นนักร้อง นักแต่งเนื้อเพลง กวี และผู้สร้างหนังสมัครเล่น เขาเป็นที่รู้จักที่สุดในฐานะนักร้องนำและผู้แต่งเนื้อร้องให้กับวง เดอะดอร์ส และถือว่าเป็นหนึ่งในผู้นำวงที่มีเสน่ห์ดึงดูดที่สุดในประวัติศาสตร์เพลงร็อก

เขายังเป็นผู้ประพันธ์หนังสือเกี่ยวกับบทกวีอยู่หลายเล่ม และกำกับภาพยนตร์สารคดีและภาพยนตร์สั้น ถึงแม้ว่ามอร์ริสันจะเป็นนักร้องเสียงแบริโทน แต่แฟนเพลง นักวิชาการและนักข่าว ก็มักพูดถึงตัวเขาในเรื่องการแสดงบนเวที การทำร้ายและผลงานของเขาในฐานะกวี เขามีชื่อติดอยู่อันดับที่ 47 ของการจัดอันดับโดยนิตยสารโรลลิงสโตน ในหัวข้อ 100 นักร้องที่ยอดเยี่ยมที่สุดตลอดกาล

## อ้างอิง

หมวดหมู่:นักร้องอเมริกัน
หมวดหมู่:ชาวอเมริกันเชื้อสายไอริช
หมวดหมู่:นักร้องเสียงแบริโทน
หมวดหมู่:บุคคลจากเมลเบิร์น (รัฐฟลอริดา)
หมวดหมู่:เสียชีวิตจากการใช้ยา
หมวดหมู่:ศิษย์เก่าจากมหาวิทยาลัยฟลอริดาสเตต
หมวดหมู่:ศิษย์เก่าจากมหาวิทยาลัยแคลิฟอร์เนีย ลอสแอนเจลิส
แคทลีน เทอร์เนอร์

**แมรี แคทลีน เทอร์เนอร์** () เกิดเมื่อวันที่ 19 มิถุนายน ค.ศ. 1954 เป็นนักแสดงชาวอเมริักัน เธอมีชื่อเสียงในช่วงคริสต์ทศวรรษ 1980 หลังจากแสดงภาพยนตร์ฮอลลีวูดอย่าง *[[Body Heat]]*, *[[Peggy Sue Got Married]]*, *[[Romancing the Stone]]*, *[[The War of the Roses (film)|The War of the Roses]]*, *[[Who Framed Roger Rabbit?]]*, และ *[[Prizzi's Honor]]* ในยุคหลังเธอเป็นนักแสดงรับเชิญในซีรีส์ *[[Californication (TV series)|Californication]]*

## อ้างอิง

หมวดหมู่:นักแสดงอเมริกัน
หมวดหมู่:บุคคลจากสปริงฟีลด์ (รัฐมิสซูรี)
จีเซลล์

**จีเซลล์** () เป็นบัลเลต์ความยาว 2 องก์ ออกแบบท่าเต้นโดยฌอง คอราลลี (Jean Coralli, 1779-1854) และชูลส์ เพอโรต์ (Jules Perrot, 1810-1892) ประกอบดนตรีที่แต่งโดยอดอล์เฟ แอดัม (Adolphe Adam, 1803-1856)  คำร้องโดยชูลส์-อองรี เวอร์นอย เดอ แซงต์-จอร์จส (Jules-Henri Vernoy de Saint-Georges, 1799-1875) ซึ่งได้รับแรงบันดาลใจมาจากบทกวีของไฮน์ริช ไฮน์ กวีชาวเยอรมันคนสำคัญ และจากผลงานของวิกตอร์ อูโก กวีชาวฝรั่งเศส

บัลเลต์เรื่องนี้ออกแสดงรอบปฐมทัศน์เมื่อวันที่ 28 มิถุนายน ค.ศ. 1841 ที่ Ballet de l'Opéra National de Paris  ปารีส บทจีเซลล์นำแสดงโดย Carlotta Grisi  ต่อมาคณะอิมพีเรียลบัลเลต์ของรัสเซีย ได้นำกลับมาแสดงใหม่ในปี ค.ศ. 1884, 1899 และ 1903

## เรื่องย่อ

จีเซลล์เป็นเด็กสาวที่อาศัยอยู่กับแม่ในไร่องุ่นแถบแคว้นไรน์แลนด์ วันหนึ่งเธอได้พบกับดยุคอัลเบรชต์แห่งซิเลเซีย ที่กำลังจะแต่งงานกับเจ้าหญิงบาธิลด์ ธิดาของเจ้าชายแห่งฮุสตัน และได้ปลอมตัวเป็นชาวบ้านชื่อ รอยส์ เพื่อออกเที่ยวเตร่  จีเซลล์ตกหลุมรักรอยส์ตั้งแต่แรกพบ ทั้งที่ถูกห้ามปรามจากเพื่อนชายและแม่ 

ยามเมื่ออยู่ในห้วงแห่งความรัก จีเซลล์เฝ้าแต่คิดถึงชายหนุ่ม เธอหยิบดอกเดซีมาเด็ดกลีบออกทีละกลีบ เพื่อเสี่ยงทายว่ารอยส์รักและจริงใจต่อเธอหรือไม่ ต่อมาเมื่อเธอรู้ว่าแท้จริงแล้ว เขาเป็นบุคคลชั้นสูงที่กำลังจะแต่งงาน เธอเสียชีวิตลงด้วยหัวใจที่แตกสลาย

เมื่อทราบข่าวร้าย อัลเบรชต์ได้ผละจากงานแต่งงาน และติดตามหาหลุมศพของจีเซลล์ เพื่อพร่ำพรรณนาความรักที่มีต่อเธอ อัลเบรชต์ถูกตามล่าเอาชีวิตโดยปิศาจร้ายชื่อ ไมร์ธา ราชินีแห่งวิลิสที่มีแต่ความเกลียดชัง  วิญญาณของจีเซลล์จึงปรากฏตัวขึ้นเพื่อปกป้องชีวิตของคนรัก และจากไปในที่สุด

## อ้างอิง

## แหล่งข้อมูลอื่น

หมวดหมู่:ผลงานของ อดอล์เฟ แอดัม
หมวดหมู่:บัลเลต์
ดอน จอห์นสัน

**โดนัลด์ เวย์น "ดอน" จอห์นสัน** () เกิดเมื่อวันที่ 15 ธันวาคม ค.ศ. 1949 เป็นนักแสดงชาวอเมริกัน มีผลงานแสดงทางโทรทัศน์และภาพยนตร์ เขารับบทซอนนี คร็อกเกตต์ ในซีรีส์เกี่ยวกับผู้รักษาสันติราษฎร์เรื่อง *[[Miami Vice]]* เขายังแสดงในซีรีส์เกี่ยวกับผู้รักษาสันติราษฎร์เรื่อง *[[Nash Bridges]]* ในคริสต์ทศวรรษ 1990 จอห์นสันได้รับรางวัลลูกโลกทองคำสาขานักแสดงนำชายยอดเยี่ยมจากบทบาทในซีรีส์เรื่อง *[[Miami Vice]]* ยังได้รับรางวัล APBA Offshore World Cup และมีดวงดาวอยู่บนฮอลลีวูดวอล์กออฟเฟม เขายังเป็นนักร้อง นักแต่งเพลง โปรดิวเซอร์ และผู้กำกับ อีกด้วย

## อ้างอิง

หมวดหมู่:นักแสดงอเมริกัน
หมวดหมู่:บุคคลจากรัฐมิสซูรี
หมวดหมู่:บุคคลจากวิชิทอ
สหพันธ์ฟุตบอลนานาชาติ

**สหพันธ์ฟุตบอลนานาชาติ** () หรือ **ฟีฟ่า** () เป็นองค์กรที่ดำเนินการในกีฬาฟุตบอลระหว่างประเทศ และเป็นองค์กรกีฬาที่ใหญ่ที่สุดในโลกปัจจุบัน สำนักงานตั้งอยู่ที่เมืองซือริช ประเทศสวิตเซอร์แลนด์  

ฟีฟ่าก่อตั้งเมื่อ 21 พฤษภาคม พ.ศ. 2447 ที่เมืองกรุงปารีส ประเทศฝรั่งเศส โดยจะเห็นได้จากชื่อในภาษาฝรั่งเศสที่ยังคงใช้มาในปัจจุบัน โดยประธานฟีฟ่าคนแรกคือ รอแบร์ เกแร็ง

## การแข่งขันกีฬาที่จัดโดยฟีฟ่า
* ฟุตบอลโลก
* ฟุตบอลโลกหญิง
* ฟุตบอลโลกเยาวชน ยู 20
* ฟุตบอลโลกเยาวชน ยู 17
* ฟุตบอลโลกเยาวชนหญิง ยู 19
* กีฬาฟุตบอลในโอลิมปิกฤดูร้อน
* ฟีฟ่าคลับเวิลด์คัพ หรือ ฟุตบอลสโมสรโลก
นอกจากฟุตบอลพื้นฐานแล้ว ฟีฟ่ายังคงจัดการแข่งขัน
* ฟุตซอลโลก เริ่มตั้งแต่ ค.ศ. 1989
* บีชซอกเกอร์เวิลด์คัพ สำหรับฟุตบอลชายหาด

## องค์กรในแต่ละภูมิภาค
thumb|แบ่งแยก 6 องค์กรตามภูมิภาค โดยบางประเทศอาจเป็นข้อยกเว้น
thumb|สมาชิกปัจจุบันของ UAFA

* เอเอฟซี - เอเชีย รวมถึงออสเตรเลีย (ย้ายมาจากโอเอฟซีตั้งแต่ ค.ศ. 2006)
* ซีเอเอฟ - แอฟริกา
* คอนคาแคฟ  - อเมริกาเหนือ อเมริกากลาง และสมาคมฟุตบอลแคริบเบียน
* คอนเมบอล - อเมริกาใต้ 
* โอเอฟซี - โอเชียเนีย
* ยูฟ่า - ยุโรป

## ดูเพิ่ม
* อันดับโลกฟีฟ่า
* อันดับโลกหญิงฟีฟ่า
* ฟีฟ่าบาลงดอร์
* รางวัลสันติภาพสหพันธ์ฟุตบอลนานาชาติ

## อ้างอิง

## อ่านเพิ่ม
*Paul Darby, *Africa, Football and Fifa: Politics, Colonialism and Resistance* (Sport in the Global Society), Frank Cass Publishers 2002, .
*John Sugden, *FIFA and the Contest For World Football*, Polity Press 1998, .
*Jim Trecker, Charles Miers, J. Brett Whitesell, ed., *Women's Soccer: The Game and the Fifa World Cup*, Universe 2000, Revised Edition, .

## แหล่งข้อมูลอื่น

* 
*[BBC's Panorama, FIFA's Dirty secrets, transcript](http://www.transparencyinsport.org/Did_Blatter's_Mob_friends_fix_2018_for_Russia/PDF-documents/(6)fifas-dirty-secrets-script.pdf)
*Document on alleged FIFA corruption 

หมวดหมู่:องค์กรกีฬา
หมวดหมู่:สหพันธ์กีฬาระหว่างประเทศ
หมวดหมู่:ฟุตบอล
บริติชโฮมแชมเปียนชิป

**บริติชโฮมแชมเปียนชิป** ( หรือรู้จักในชื่อ Home International Championship, Home Internationals, British Championship, หรือเรียกชื่อสั้น ๆ ทางการว่า International Championship) เป็นการแข่งขันฟุตบอลประจำปีระหว่างดินแดนในสหราชอาณาจักร คือประเทศอังกฤษ สก็อตแลนด์ เวลส์ และไอร์แลนด์เหนือ จัดขึ้นตั้งแต่ฤดูกาล 1883–84 กระทั่งถึงฤดูกาล 1983-84 โดยมีสมาคมฟุตบอลของทั้ง 4 ประเทศร่วมกันจัด

หมวดหมู่:ฟุตบอลในสหราชอาณาจักร
หมวดหมู่:การแข่งขันฟุตบอลนานาชาติที่ประเทศอังกฤษเป็นเจ้าภาพ
หมวดหมู่:การแข่งขันฟุตบอลนานาชาติที่ประเทศสกอตแลนด์เป็นเจ้าภาพ
หมวดหมู่:การแข่งขันฟุตบอลนานาชาติที่ประเทศเวลส์เป็นเจ้าภาพ
บัดดี้ นอกซ์

**บัดดี้ นอกซ์** () (20 กรกฎาคม ค.ศ. 1933 - 14 กุมภาพันธ์ ค.ศ. 1999) เป็นนักร้อง นักแต่งเพลงชาวอเมริกัน มีผลงานเพลงที่เป็นที่รู้จักที่สุด ในเพลงร็อกอะบิลลี ในปี ค.ศ. 1957 ที่ชื่อเพลง "Party Doll"

## อ้างอิง

หมวดหมู่:นักร้องอเมริกัน
หมวดหมู่:บุคคลจากรัฐเท็กซัส‎
รุสลันกับลุดมิลา

**รุสลันกับลุดมิลา** () เป็นอุปรากรภาษารัสเซีย ความยาว 5 องก์ แต่งโดยมิคาอิล กลิงคาระหว่างปี ค.ศ. 1837 ถึง 1842 จากบทกวี *Ruslan i Lyudmila* ปี 1820 ของอเล็กซานเดอร์ ปุชกิน (1799-1837) เพื่อนสนิทของกลิงคา เดิมปุชกินตั้งใจจะเป็นผู้แต่งคำร้องสำหรับอุปรากรเรื่องนี้ด้วยตนเอง แต่ได้เสียชีวิตเสียก่อน

อุปรากรเรื่องนี้ออกแสดงรอบปฐมทัศน์เมื่อวันที่ 27 พฤศจิกายน ค.ศ. 1842 ที่โรงละครบอลชอย เซนต์ปีเตอร์สเบิร์ก  ดนตรีท่อนโอเวอร์เชอร์มีทำนองที่ติดหูและได้รับความนิยมมาจนถึงทุกวันนี้

เนื้อเรื่องกล่าวถึง ลุดมิลา ธิดาของพระเจ้าวลาดีมีร์แห่งเคียฟ ที่ถูกลักพาตัวโดยพ่อมดผู้ชั่วร้าย และการผจญภัยของรุสลัน อัศวินผู้กล้าเพื่อช่วยเหลือเจ้าหญิง ทั้งคู่เกิดความรักต่อกันและแต่งงานกันในที่สุด อุปรากรเรื่องนี้ดัดแปลงจากเรื่องจริงในประวัติศาสตร์ และมีเนื้อเรื่องเน้นความรู้สึกชาตินิยมซึ่งมีอิทธิพลต่อเนื่องมาถึงผลงานของกลุ่มเดอะไฟฟ์ในเวลาต่อมา 

## อ้างอิง

## แหล่งข้อมูลอื่น

*

หมวดหมู่:อุปรากรภาษารัสเซีย
หมวดหมู่:ผลงานของ มิคาอิล กลิงคา
วิกเตอร์ บูท

thumb|วิกเตอร์ อนาโตลเยวิช บูท
**วิกเตอร์ อนาโตลเยวิช บูท** (; ) เกิดวันที่ 13 มกราคม ค.ศ. 1967 เป็นเจ้าของบริษัทรับขนส่งทางอากาศชาวรัสเซีย และถูกต้องการตัวโดยกระทรวงยุติธรรมของสหรัฐอเมริกา ด้วยข้อหาค้าอาวุธสงคราม

วิกเตอร์ บูทถูกจับกุมตัวที่กรุงเทพฯเมื่อวันที่ 6 มีนาคม พ.ศ. 2551 ตามหมายจับของตำรวจสากล ด้วยข้อหาขนส่งอาวุธสงครามให้กับขบวนการค้ายาเสพติดในโคลอมเบีย ต่อมาศาลอุทธรณ์ไทยมีคำสั่งให้ส่งตัว วิกเตอร์ บูท ไปดำเนินคดีที่สหรัฐอเมริกา ในปี พ.ศ. 2553
เรื่องราวของ วิกเตอร์ บูท ถูกนำไปสร้างเป็นภาพยนตร์เรื่อง Lord of War
## อ้างอิง

## แหล่งข้อมูลอื่น
* Official website of Victor Bout 
* "Who is Viktor Bout?" *The Christian Science Monitor* 22 Oct 09
* Gallery of International Arms Dealers - Victor Bout PBS Frontline/World

หมวดหมู่:อาชญากรชาวรัสเซีย
หมวดหมู่:บุคคลจากดูชานเบ
อิซิโดโรแห่งเซบิยา

**นักบุญอิซิโดโรแห่งเซบิยา** (; ค.ศ. 560 – 4 เมษายน ค.ศ. 636) เป็นบาทหลวงโรมันคาทอลิกชาวสเปน ได้รับแต่งตั้งเป็นอาร์ชบิชอปแห่งเซบิยา ได้ผลิตตำราวิชาการทางศาสนาไว้มากมายจนต่อมาได้รับยกย่องว่าเป็นนักปราชญ์แห่งคริสตจักร และเป็นนักบุญองค์อุปถัมภ์นักเรียนนักศึกษา

## ประวัติ
นักบุญอิซิโดโรแห่งเซบิยาเกิดที่เมืองการ์ตาเฆนา ในประเทศสเปนในปัจจุบัน ท่านเป็นบุตรของเซเบเรียโน (Severiano) และเตโอโดรา (Teodora) มีพี่น้องทั้งหมด 3 คน (ไม่นับตัวท่าน) คือ เลอันโดร (ต่อมาได้รับสมณศักดิ์เป็นบิชอปแห่งเซบิยา) ฟุลเฆนซิโอ (ต่อมาได้รับสมณศักดิ์เป็นบิชอปแห่งเอซิฆา) และโฟลเรนตินา (ต่อมาดำรงตำแหน่งอธิการิณีคณะชี) ซึ่งทั้ง 4 ท่านในเวลาต่อมาล้วนแต่ได้รับแต่งตั้งเป็นนักบุญทั้งสิ้น

ท่านได้รับการศึกษาที่สำนักเรียนในอาสนวิหาร (Cathedral school) โดยบิชอป เลอันโดรพี่ชายคนโตของท่านเป็นผู้อบรมสั่งสอนท่านแทนบิดาที่เสียชีวิตไป การเรียนการสอนเป็นไปอย่างเคร่งเครียดกดดันและรุนแรง จนอิซิโดโรตัดสินใจหนีจากโรงเรียน แต่ภายหลังสำนึกผิดจึงกลับไปเรียนดังเดิม และกลายเป็นคนรักการศึกษา

ท่านมีส่วนอย่างสำคัญในการวางระเบียบพิธีกรรม สร้างเซมินารีในทุกมุขมณฑลในสเปน ได้ผลิตตำราวิชาการอันเป็นการบุกเบิกการศึกษาค้นคว้าทางด้านเทววิทยา นิรุกติศาสตร์ ประวัติศาสตร์ ดาราศาสตร์ และภูมิศาสตร์ ได้ผลิตสารานุกรมซึ่งต่อมาใช้เป็นคู่มือในการอบรมนักบวชคาทอลิก

เมื่อพี่ชายของท่านถึงแก่กรรมท่านก็สืบทอดตำแหน่งอาร์ชบิชอปแห่งเซบิยาต่อ ท่านทำงานอย่างแข็งขันจนทำให้ชาววิซิกอทซึ่งแต่เดิมถือลัทธิเอเรียสมาเข้ารีตคริสต์ศาสนาได้สำเร็จ

## การถึงแก่กรรม
นักบุญอิซิโดโรแห่งเซบิยาถึงแก่กรรมเมื่อวันที่  4 เมษายน ค.ศ. 636 ในวัย 76 ปี ขณะที่ท่านจะสิ้นใจ มีกลุ่มคนยากจนมาขอทาน ซึ่งท่านก็ได้สละทรัพย์ทั้งหมดให้เป็นทาน และยังแสดงสารภาพบาปแบบเปิดเผยตามจารีตที่ท่านตั้งขึ้น

อาร์ชบิชอปอีซีดีโรได้รับการประกาศเป็นนักบุญในปี ค.ศ. 1598 โดยสมเด็จพระสันตะปาปาเคลเมนต์ที่ 8 และในปี ค.ศ. 1722 สมเด็จพระสันตะปาปาอินโนเซนต์ที่ 13 ได้ประกาศแต่งตั้งท่านเป็นนักปราชญ์แห่งคริสตจักร

## อ้างอิง

หมวดหมู่:นักบุญชาวสเปน
หมวดหมู่:นักบุญในคริสต์ศตวรรษที่ 7
หมวดหมู่:บาทหลวงชาวสเปน
หมวดหมู่:นักปราชญ์แห่งคริสตจักร
หมวดหมู่:ปิตาจารย์แห่งคริสตจักร
หมวดหมู่:นักเขียนชาวสเปน
ตำบลถืมตอง

**ถืมตอง** เป็นตำบลหนึ่งในอำเภอเมืองน่าน จังหวัดน่าน ตั้งอยู่ทางทิศตะวันตกของตัวอำเภอ

## ประวัติ
ตามประวัติกล่าวว่า เดิมชื่อบ้านสวนตอง หรือส่วนหนึ่งของตำบลถืมตองในปัจจุบันก่อน พ.ศ. 2435 มีชุมชนกลุ่มน้อยได้ตั้งรกรากมีเหย้าเรือนอยู่ริมน้ำสมุน ซึ่งก็รวมกับชาวบ้านนาท่อ ตำบลไชยสถานในขณะนั้นได้รวมกันเป็นหมู่บ้าน และมีวัดเป็นศูนย์ตั้งอยู่ฝั่งซ้ายของลำน้ำสมุนเป็นบริเวณดงตาล ในพ.ศ. 2453 เจ้าผู้ครองนครน่าน "เจ้าสุริยพงษ์ผลิตเดช" มีความสนิทสนมกับชาวบ้านสวนตองเป็นอย่างดี บ้านสวนตองอุดมด้วยทรัพยากรธรรมชาติ พืชผลทางการเกษตร สวนไร่นาอุดมสมบูรณ์ที่สำคัญมีสอนตองหรือสวนหลวง ท่านเจ้าครองนครน่าน จึงได้มาพักแรมที่สวนแห่งนี้ (ปัจจุบันคือบ้านพักเกษตรตำบลถืมตอง) หรือบ้านใหม่สุขสันต์ หมู่ที่ 8 ตั้งอยู่ในปัจจุบัน หรือชาวบ้านเรียกว่า "ล่มปูน" พ่อพญา ใจวุฒิ และขุนกิตติภักดี (ต้นตระกูลมหาวงศ์นันท์) ได้ทราบจึงได้จัดชาวบ้านทำสถานที่พักรับรองขึ้น โดยใช้วัสดุจากใบตองทำเป็นที่พักด้วย "ถืม" คำว่า "ถืม" คือ ไม่ขัดแตะ 2 อัน นำมาประกบกันโดยมีใบไม้หรือใบตองอยู่ระหว่างกลางของไม้ขัดแตะเรียกว่า "ถืม" ใช้ทำเป็นหลังคาหรือฝาบ้าน เจ้าผู้ครองนครน่าน จึงได้ขนานนามว่า "บ้านถืมตอง" ตั้งแต่บัดนั้นเป็นต้นมา

## ที่ตั้ง
***ทิศเหนือ** ติดต่อตำบลสะเนียน อำเภอเมืองน่าน
***ทิศตะวันออก** ติดต่อตำบลไชยสถาน อำเภอเมืองน่าน 
***ทิศใต้** ติดต่อตำบลไชยสถาน อำเภอเมืองน่าน 
***ทิศตะวันตก** ติดต่อตำบลเรือง อำเภอเมืองน่าน

## การแบ่งเขตการปกครอง
### การปกครองส่วนภูมิภาค
แบ่งการปกครองออกเป็น 8 หมู่บ้าน ได้แก่
* หมู่ 1 บ้านถืมตอง
* หมู่ 2 บ้านเขือนแก้ว
* หมู่ 3 บ้านวังฆ้อง
* หมู่ 4 บ้านนาท่อเด่น
* หมู่ 5 บ้านกิ่วป่าห้า
* หมู่ 6 บ้านดอนถืมตอง
* หมู่ 7 บ้านฝายแก
* หมู่ 8 บ้านใหม่สุขสันต์

### การปกครองส่วนท้องถิ่น
องค์การบริหารส่วนตำบลถืมตองมีพื้นที่ครอบคลุมตำบลถืมตองทั้งตำบล โดยมีภานุพันธ์ ศรีนวนเป็นนายกองค์การบริหารส่วนตำบลถืมตองคนปัจจุบัน

## สถานที่สำคัญ
* สำนักงานขนส่งจังหวัดน่าน
* สำนักงานเกษตรอำเภอเมืองน่าน
* สำนักงานองค์การบริหารส่วนตำบลถืมตอง
* โรงพยาบาลส่งเสริมสุขภาพตำบลถืมตอง บ้านวังฆ้อง

## อ้างอิง

ถืมตอง
ถืมตอง
เร็วกว่านรก

**เร็วกว่านรก** () เป็นภาพยนตร์อเมริกันในปี ค.ศ. 1994 แนวแอ็กชัน ระทึกขวัญ กำกับโดยแจน เดอ บอนต์ มีเนื้อเรื่องเกิดขึ้นที่ลอสแอนเจลิส โดยมีเจ้าหน้าที่ตำรวจแอลเอที่ชื่อ แจ็ก เทรเวน ได้มุ่งทำคดีกับฮาเวิร์ด เพย์น ผู้ก่อการร้ายวางระเบิด หลังจากที่เพย์นหนีจากเทรเวนมาได้เขาได้ตั้งระเบิดไว้ที่รถบัส ที่เทรเวนต้องรักษาระดับความเร็วของรถที่ 50 ไมล์ต่อชั่วโมง  (80 กม./ชั่วโมง) ไม่เช่นนั้นระเบิดจะทำงาน ภาพยนตร์นำแสดงโดยเคียนู รีฟส์, เดนนิส ฮอปเปอร์ และซานดรา บูลล็อก ภาพยนตร์ได้รับรางวัลออสการ์ครั้งที่ 67 ในปี 1995 ในสาขาเสียงยอดเยี่ยมและเสียงพิเศษยอดเยี่ยม

## อ้างอิง

## แหล่งข้อมูลอื่น

* 
* 
* 
* 

หมวดหมู่:ภาพยนตร์อเมริกันที่ออกฉายในปี พ.ศ. 2537
หมวดหมู่:ภาพยนตร์โดยทเวนตีธ์เซนจูรีฟอกซ์
หมวดหมู่:บันเทิงคดีเกี่ยวกับการทำลายล้างวัตถุระเบิด
หมวดหมู่:ภาพยนตร์ภาษาอังกฤษในคริสต์ทศวรรษ 1990
หมวดหมู่:ภาพยนตร์เปิดตัวผู้กำกับในปี พ.ศ. 2537
สาขาวิชาศึกษาศาสตร์ มหาวิทยาลัยสุโขทัยธรรมาธิราช

**สาขาวิชาศึกษาศาสตร์** มหาวิทยาลัยสุโขทัยธรรมาธิราช เป็นส่วนราชการระดับคณะ สังกัดมหาวิทยาลัยสุโขทัยธรรมาธิราช จัดตั้งขึ้นเป็น 1 ใน 3 สาขาวิชาแรกตั้งของมหาวิทยาลัย เปิดรับนักศึกษาครั้งแรกเมื่อวันที่ 1 ธันวาคม พ.ศ. 2523 รับผิดชอบหลักสูตรและการสอนในลักษณะการศึกษาต่อเนื่องแก่บุคลากรประจำการที่ปฏิบัติหน้าที่ทางการศึกษา หรือมีคุณวุฒิทางการศึกษาเพื่อเพิ่มพูนวิทยฐานะและความรู้ความสามารถในวิชาชีพ ผลิตบุคลากรให้สอดคล้องกับแผนพัฒนาการศึกษาแห่งชาติที่มุ่งกระจายการศึกษาไปสู่ท้องถิ่น และสนองต่อความต้องการของสังคมและชุมชน

## ระบบการสอน
สาขาวิชาศึกษาศาสตร์ ใช้ระบบการสอนทางไกล ผ่านสื่อประสมต่างๆ ให้นักศึกษาสามารถศึกษาด้วยตนเอง โดยจัดเนื้อหาสาระประสบการณ์การเรียนรู้ในลักษณะบูรณาการเป็นชุดวิชา แต่ละชุดวิชามีค่า 6 หน่วยกิต สำหรับหลักสูตรระดับปริญญาตรี และ 5 หน่วยกิต สำหรับหลักสูตรบัณฑิตศึกษา ในระบบทวิภาคของหลักสูตรระดับอุดมศึกษา

ในชุดวิชา แบ่งหน่วยการสอนออกเป็น 15 หน่วย แต่ละหน่วยการสอนใช้เวลาศึกษาประมาณ 12 ชั่วโมง ต่อสัปดาห์ สาขาวิชาศึกษาศาสตร์ จัดการศึกษาเป็นระบบทวิภาค ปีการศึกษาหนึ่งมี 2 ภาคการศึกษาปกติ แต่ละภาค การศึกษา ปกติมีระยะเวลาเรียนไม่น้อยกว่า 15 สัปดาห์แต่ละภาคการศึกษานักศึกษาจะต้องลงทะเบียนเรียนอย่างน้อย 1 ชุดวิชา แต่ไม่เกิน 3 ชุดวิชา ในระดับปริญญาตรี สำหรับปริญญาโทนักศึกษาต้องลงทะเบียนอย่างน้อย 1 ชุดวิชา แต่ไม่เกิน 2 ชุดวิชา ยกเว้นภาคการศึกษาสุดท้ายที่สามารถลงทะเบียนชุดวิชาประสบการณ์วิชาชีพมหาบัณฑิตเพิ่มได้อีก 1 ชุดวิชา จนกว่าจะสำเร็จ การศึกษาตามหลักสูตรในสาขาวิชาที่เข้าศึกษา โดยนักศึกษาจะใช้เวลาศึกษาไม่เกิน 3 เท่าของ ระยะเวลาการศึกษาตามที่กำหนดไว้ในหลักสูตร

## หลักสูตรที่เปิดสอน

## อ้างอิง

## แหล่งข้อมูลอื่น

ศึกษาศาสตร์
สุโขทัยธรรมาธิราช
ตำบลเรือง

**เรือง** เป็นตำบลหนึ่งในอำเภอเมืองน่าน จังหวัดน่าน ตั้งอยู่ทางทิศตะวันตกของตัวอำเภอ

## ที่ตั้ง
* **ทิศเหนือ** ติดต่อตำบลสะเนียน อำเภอเมืองน่าน 
* **ทิศตะวันออก** ติดต่อตำบลไชยสถานและตำบลถืมตอง อำเภอเมืองน่าน 
* **ทิศใต้** ติดต่อตำบลบ่อสวก อำเภอเมืองน่าน และตำบลยาบหัวนา อำเภอเวียงสา 
* **ทิศตะวันตก** ติดต่อตำบลยาบหัวนา อำเภอเวียงสา

## การแบ่งเขตการปกครอง
### การปกครองส่วนภูมิภาค
แบ่งการปกครองออกเป็น 8 หมู่บ้าน ได้แก่
*หมู่ 1 บ้านศรีนาป่าน
*หมู่ 2 บ้านดอนเฟือง
*หมู่ 3 บ้านเรือง
*หมู่ 4 บ้านตาแวน
*หมู่ 5 บ้านนางาม
*หมู่ 6 บ้านนาม่วง
*หมู่ 7 บ้านสันป่าสัก
*หมู่ 8 บ้านห้วยมอญ

### การปกครองส่วนท้องถิ่น
องค์การบริหารส่วนตำบลเรืองมีพื้นที่ครอบคลุมตำบลเรืองทั้งหมด

## สถานที่สำคัญ
* สำนักงานองค์การบริหารส่วนตำบลเรือง
* สถานีตำรวจภูธรเรือง
* โรงพยาบาลส่งเสริมสุขภาพตำบลเรือง บ้านดอนเฟือง

## อ้างอิง

เรือง
เรือง
ตำบลนาซาว

**นาซาว** เป็นตำบลหนึ่งในอำเภอเมืองน่าน จังหวัดน่าน ตั้งอยู่ทางทิศตะวันตกเฉียงใต้ของตัวอำเภอ

## อาณาเขต
***ทิศเหนือ** ติดต่อตำบลบ่อสวก อำเภอเมืองน่าน 
***ทิศตะวันออก** ติดต่อตำบลดู่ใต้ อำเภอเมืองน่าน 
***ทิศใต้** ติดต่อตำบลทุ่งศรีทองและตำบลน้ำปั้ว อำเภอเวียงสา 
***ทิศตะวันตก** ติดต่อตำบลยาบหัวนา อำเภอเวียงสา

## การแบ่งเขตการปกครอง
### การปกครองท้องที่
แบ่งการปกครองออกเป็น 7 หมู่บ้าน ได้แก่
*หมู่ 1 บ้านนาซาว
*หมู่ 2 บ้านสไมย์
*หมู่ 3 บ้านนาหิน
*หมู่ 4 บ้านก๊อด
*หมู่ 5 บ้านนวราษฎร์
*หมู่ 6 บ้านดอนคีรี
*หมู่ 7 บ้านก๊อดใหม่พัฒนา

### การปกครองส่วนท้องถิ่น
องค์การบริหารส่วนตำบลนาซาวมีพื้นที่ครอบคลุมตำบลนาซาวทั้งหมด

## สถานที่สำคัญ
* สำนักงานองค์การบริหารส่วนตำบลนาซาว
* โรงพยาบาลส่งเสริมสุขภาพตำบลนาซาว บ้านก๊อด

## อ้างอิง

นาซาว
นาซาว
ตำบลกองควาย

**ตำบลกองควาย** เป็นตำบลหนึ่งตั้งอยู่ทางทิศใต้สุดของอำเภอเมืองน่าน จังหวัดน่าน พื้นที่ทั้งหมดอยู่ในความรับผิดชอบของเทศบาลตำบลกองควาย

## ประวัติ
ในระหว่างสงครามโลกครั้งที่ 2 ราวปี พ.ศ. 2486 ได้ถูกยุบเข้ากับตำบลดู่ใต้เพื่อความสะดวกในการปกครอง  ภายหลังสงครามโลกครั้งที่ 2 ยุติลง ตำบลกองควายจึงแยกออกจากตำบลดู่ใต้อีกครั้ง 

ต่อมาในปี พ.ศ. 2537 ได้จัดตั้งการปกครองตำบลเป็น **สภาตำบลกองควาย** และยกฐานะเป็น **องค์การบริหารส่วนตำบลกองควาย** เมื่อ พ.ศ. 2539 จนกระทั่งเมื่อวันที่ 30 พฤศจิกายน พ.ศ. 2554 ได้มีประกาศกระทรวงมหาดไทยให้ยกฐานะขึ้นเป็น **เทศบาลตำบลกองควาย** จนถึงปัจจุบัน

## อาณาเขต
***ทิศเหนือ** ติดกับตำบลดู่ใต้ อำเภอเมืองน่าน
***ทิศตะวันออก** ติดกับตำบลนาปัง อำเภอภูเพียง
***ทิศใต้** ติดกับตำบลนาเหลือง ตำบลน้ำปั้ว อำเภอเวียงสา
***ทิศตะวันตก** ติดกับตำบลทุ่งสีทอง อำเภอเวียงสา และตำบลนาซาว อำเภอเมืองน่าน

## หมู่บ้าน
ตำบลกองควายมีพื้นที่ 22 ตารางกิโลเมตร หรือ 13,750 ไร่ แบ่งการปกครองออกเป็น 12 หมู่บ้าน ดังนี้
* หมู่ 1 บ้านธงหลวง
* หมู่ 2 บ้านดอนน้ำครก
* หมู่ 3 บ้านนาผา
* หมู่ 4 บ้านน้ำครกใหม่
* หมู่ 5 บ้านน้ำครกเก่า
* หมู่ 6 บ้านดอนเจริญ
* หมู่ 7 บ้านผาสุกพัฒนา
* หมู่ 8 บ้านพุฒิมาราม
* หมู่ 9 บ้านน้ำครกใหม่พัฒนา
* หมู่ 10 บ้านน้ำครกใหม่เกาะสวรรค์
* หมู่ 11 บ้านนาแห้ว
* หมู่ 12 บ้านนาผาใหม่

## ประชากร
จำนวนประชาชนในตำบลกองควาย ณ เดือนธันวาคม พ.ศ. 2567 มีจำนวน 5,271 คน ความหนาแน่นของประชากร 250 คนต่อตารางกิโลเมตร จำนวนครัวเรือน 1,799 หลังคาเรือน

## การคมนาคม
การคมนาคมทางบกมีถนนสายสำคัญ คือ ทางหลวงแผ่นดินหมายเลข 101หรือถนนยันตรกิจ​โกศล​และถนนทางหลวงชนบทที่ผ่านเส้นทางบ้านธงหลวงมาถึงบ้านนาแห้ว
มีสะพาน​กองควายประชาพัฒนา​ที่เชื่อมการเดินทางข้ามแม่น้ำน่าน

## การศึกษา
สถานศึกษาในตำบลกองควาย มีดังนี้

* **สังกัดสำนักงานการศึกษาขั้นพื้นฐาน**
** โรงเรียนน่านประชาอุทิศ​เปิดสอนระดับชั้น​มัธยมศึกษา​ปี​ที่​4ถึง6
** โรงเรียนบ้านนาผา เปิดสอนระดับอนุบาลถึงประถมศึกษาปีที่6
** โรงเรียนบ้านน้ำครกใหม่ เปิดสอนระดับอนุบาลถึงมัธยมศึกษาปีที่3(ขยายโอกาสทางการศึกษา)

## สาธารณสุข
มีโรงพยาบาลส่งเสริมสุขภาพตำบล (รพ.สต.) จำนวน 2 แห่ง คือ รพ.สต.บ้านดอนน้ำครก และ รพ.สต. กองควาย​ (นายมงคล​ น้ำลัด​ ผอ.รพ.สต.)​

## อ้างอิง

## แหล่งข้อมูลอื่น
* เว็บไซต์เทศบาลตำบลกองควาย
* ข้อมูลตำบลกองควาย อำเภอเมือง น่าน: ไทยตำบล 

กองควาย
กองควาย
กองควาย
ตำบลสะเนียน

**สะเนียน** เป็นตำบลหนึ่งในอำเภอเมืองน่าน จังหวัดน่าน ตั้งอยู่ทางทิศตะวันตกสุดของตัวอำเภอ

## ที่ตั้ง
***ทิศเหนือ** ติดต่อตำบลบ่อ อำเภอเมืองน่าน และตำบลขุนควร อำเภอปง จังหวัดพะเยา 
***ทิศตะวันออก** ติดต่อตำบลผาสิงห์ อำเภอเมืองน่าน 
***ทิศใต้** ติดต่อตำบลถืมตอง ตำบลเรือง อำเภอเมืองน่าน และตำบลแม่ขะนิง อำเภอเวียงสา
***ทิศตะวันตก** ติดต่อตำบลบ้านพี้ ตำบลสวด อำเภอบ้านหลวง และตำบลสระ อำเภอเชียงม่วน จังหวัดพะเยา 

## การแบ่งเขตการปกครอง
### การปกครองส่วนภูมิภาค
แบ่งการปกครองออกเป็น 16 หมู่บ้าน ได้แก่
*หมู่ 1 บ้านสะเนียน
*หมู่ 2 บ้านเหนือวัด
*หมู่ 3 บ้านห้วยลี่
*หมู่ 4 บ้านน้ำโค้ง
*หมู่ 5 บ้านสองแคว
*หมู่ 6 บ้านปางเป๋ย
*หมู่ 7 บ้านวังต๋าว
*หมู่ 8 บ้านกาใส
*หมู่ 9 บ้านห้วยปุก
*หมู่ 10 บ้านละเบ้ายา
*หมู่ 11 บ้านห้วยเฮือ
*หมู่ 12 บ้านใหม่ในฝัน
*หมู่ 13 บ้านกลางพัฒนา
*หมู่ 14 บ้านใหม่เจริญสุข
*หมู่ 15 บ้านห้วยระพี
*หมู่ 16 บ้านสมุนใหม่

### การปกครองส่วนท้องถิ่น
องค์การบริหารส่วนตำบลสะเนียนมีพื้นที่ครอบคลุมตำบลสะเนียนทั้งตำบล โดยมีสว่าง เปรมประสิทธิ์ เป็นนายกองค์การบริหารส่วนตำบลสะเนียนคนปัจจุบัน

## สถานที่สำคัญ
* สำนักงานองค์การบริหารส่วนตำบลสะเนียน
* หมวดการทางน่าน
* โรงพยาบาลส่งเสริมสุขภาพตำบลสะเนียน บ้านสะเนียน
* โรงพยาบาลส่งเสริมสุขภาพตำบลสะเนียน บ้านน้ำโค้ง
* โรงพยาบาลส่งเสริมสุขภาพตำบลสะเนียน บ้านละเบ้ายา

## อ้างอิง

สะเนียน
สะเนียน
ตำบลบ่อสวก

**บ่อสวก** () เดิมชื่อ **สวก** เป็นตำบลหนึ่งในอำเภอเมืองน่าน จังหวัดน่าน ตั้งอยู่ทางทิศตะวันตกเฉียงใต้ของตัวอำเภอ

## การเปลี่ยนชื่อ
วันที่ 11 มกราคม 2553 มีประกาศกระทรวงมหาดไทย เรื่อง เปลี่ยนแปลงชื่อตำบลสวก อำเภอเมืองน่าน จังหวัดน่าน เป็นชื่อตำบลบ่อสวก ด้วย จังหวัดน่านรายงานขอเปลี่ยนแปลงชื่อตำบลสวก อำเภอเมืองน่าน จังหวัดน่าน เป็นชื่อ**ตำบลบ่อสวก** เนื่องจากชื่อเดิมมีความหมายไม่ดี ไม่เป็นมงคล และขอกลับไปใช้ชื่อเดิม ซึ่งพิสูจน์ได้จากเอกสารหลักฐานทางประวัติศาสตร์และแหล่งโบราณสถานมากมายเกี่ยวกับเรื่องราวท้องถิ่นของชุมชน มีผลบังคับใช้ในวันที่ 4 กุมภาพันธ์ 2553

## ที่ตั้ง
***ทิศเหนือ** ติดต่อตำบลเรือง อำเภอเมืองน่าน
***ทิศตะวันออก** ติดต่อตำบลไชยสถานและตำบลดู่ใต้ อำเภอเมืองน่าน 
***ทิศใต้** ติดต่อตำบลนาซาว อำเภอเมืองน่าน 
***ทิศตะวันตก** ติดต่อตำบลยาบหัวนา อำเภอเวียงสา

## การแบ่งเขตการปกครอง
### การปกครองส่วนภูมิภาค
แบ่งการปกครองออกเป็น 13 หมู่บ้าน ได้แก่
*หมู่ 1 บ้านบ่อสวก
*หมู่ 2 บ้านป่าคา
*หมู่ 3 บ้านม่วงเจริญราษฎร์
*หมู่ 4 บ้านเชียงยืน
*หมู่ 5 บ้านซาวหลวง
*หมู่ 6 บ้านต้าม
*หมู่ 7 บ้านนามน
*หมู่ 8 บ้านหนองโต้ม
*หมู่ 9 บ้านดอนอุดม
*หมู่ 10 บ้านสวกพัฒนา
*หมู่ 11 บ้านนาปงพัฒนา
*หมู่ 12 บ้านใหม่รุ่งเรือง
*หมู่ 13 บ้านป่าฝางสามัคคี

### การปกครองส่วนท้องถิ่น
แบ่งการปกครองเป็น 1 องค์การบริหารส่วนตำบลบ่อสวก คือ องค์การบริหารส่วนตำบลบ่อสวก มีพื้นที่ครอบคลุมตำบลบ่อสวกทั้งหมด

## สถานที่สำคัญ
* สำนักงานองค์การบริหารส่วนตำบลบ่อสวก
* โรงพยาบาลส่งเสริมสุขภาพตำบลบ่อสวก บ้านม่วงเจริญราษฎร์

* โรงเรียนบ่อสวกวิทยาคาร
* โรงเรียนบ้านม่วงเจริญราษฎร์
* ศูนย์พัฒนาเด็กเล็กบ้านม่วงเจริญราษฎร์
* ชมรมกำนันผู้ใหญ่บ้าน ตำบลบ่อสวก

* โรงทอผ้าบ้านนามน
* กลุ่มจักสานบ้านต้าม
* วิสาหกิจชุมชนเกษตรปลอดภัย บ้านม่วงเจริญราษฎร์
* วิสาหกิจชุมชนชมรมแพทย์แผนไทย ตำบลบ่อสวก
* เตาเผาโบราณบ้านจ่ามนัส
* ลานวัฒนธรรมชุมชนตำบลบ่อสวก
* แหล่งเรียนรู้ปั้นดินเผาตำบลบ่อสวก
* บ่อเกลือโบราณจังหวัดน่าน ตำบลบ่อสวก
* การศึกษานอกระบบตำบลบ่อสวก

## อ้างอิง

บ่อสวก
บ่อสวก
เขาซีนาบุง

**เขาซีนาบุง** () เป็นภูเขาไฟในสุมาตราเหนือ ประเทศอินโดนีเซีย มีการไหลของลาวาที่เย็นตัวแล้วด้านข้างของภูเขา การปะทุครั้งล่าสุดก่อนหน้า พ.ศ. 2553 เกิดขึ้นในปี พ.ศ. 2143 การพ่นไอน้ำ แก๊ส และลาวาทางรอยแตกบริเวณภูเขาได้รับการบันทึกครั้งล่าสุดใน พ.ศ. 2455 แต่ไม่มีเหตุการณ์ดังกล่าวได้รับการบันทึกอีกจนกระทั่งการปะทุในช่วงเช้าของวันที่ 29 สิงหาคม พ.ศ. 2553 จากการปะทุในปี พ.ศ. 2553 ซีนาบุงเป็นหนึ่งในภูเขาไฟที่สงบไปนานแล้วกลับปะทุขึ้นอีก เช่นเดียวกับภูเขาไฟอีกหลายลูกทั่วโลก เช่น ภูเขาไฟฟอร์พีกต์ในรัฐอะแลสกา ซึ่งได้ปะทุขึ้นเมื่อไม่กี่ปีที่ผ่านมา

## การปะทุ พ.ศ. 2553
เมื่อวันที่ 29 สิงหาคม พ.ศ. 2553 ซีนาบุงได้เกิดการปะทุขนาดย่อมขึ้นก่อนหน้าวันดังกล่าว การปะทุได้พ่นเอาเถ้าถ่านลอยสูงขึ้นไปในชั้นบรรยากาศกว่า 1.5 กิโลเมตร และลาวาได้ไหลทะลักออกมาจากปล่องภูเขาไฟ เขาซีนาบุงสงบมาเป็นเวลาหลายศตวรรษ โดยการปะทุครั้งล่าสุดเกิดขึ้นใน พ.ศ. 2143 เมื่อวันที่ 31 สิงหาคม ชาวบ้านจำนวน 6,000 จาก 30,000 คนที่ถูกอพยพออกไปจากพื้นที่เมื่อเกิดการปะทุ ได้ย้ายกลับเข้าอาศัยที่เดิม ซีนาบุงเป็นภูเขาไฟที่ถูกจัดอยู่ในหมวดหมู่ "บี" ซึ่งหมายความว่าไม่มีความจำเป็นจะต้องเฝ้าระวังอย่างต่อเนื่อง (แตกต่างจากหมวดหมู่ "เอ" ที่ต้องเฝ้าระวังอย่างต่อเนื่อง) 

## อ้างอิง

หมวดหมู่:ภูเขาไฟที่ยังไม่ดับ
ซีนาบุง
ซีนาบุง
หมวดหมู่:จังหวัดสุมาตราเหนือ
อาทิตย์สิ้นสูญ

**อาทิตย์สิ้นสูญ** เป็นหนังสือเล่มที่ 7 และสุดท้ายของหนังสือชุดอาณาจักรแห่งกาลเวลา ของการ์ธ นิกซ์ นักเขียนชาวออสเตรเลีย ปัจจุบันได้รับการแปลเป็นภาษาไทยแล้ว โดยสำนักพิมพ์แจ่มใส มีกำหนดวางจำหน่ายในวันที่ 24 กันยายน พ.ศ. 2553 อีก 6 เล่ม คือ จันทร์มหันตภัย อังคารอหังการ พุธเพชฌฆาต พฤหัสเจ้าศาสตรา ศุกร์รัตติกาล และเสาร์มนตรา

## เนื้อเรื่องย่อ

สวนไร้ที่เปรียบ เขตแดนสูงสุดของบ้าน ได้กลายเป็นสมรภูมิรบให้กองทัพสี่ฝ่าย อันได้แก่ ฝ่ายอาเธอร์ ฝ่ายคนเป่าปี่ ฝ่ายวันเสาร์ และฝ่ายวันอาทิตย์ห้ำหั่นกันเอง ขณะเดียวกัน โลกของอาเธอร์ตกอยู่ในอันตรายโดยสมบูรณ์ เมืองของอาเธอร์เองถูกทำลาย ลีฟและชาวเมืองไม่กี่คนต้องดิ้นรนต่อสู้เพื่อความอยู่รอด ทว่า ลีฟเองก็ตกเป็นเป้าหมายของผู้บุกรุกจากบ้านที่จับตามองความเคลื่อนไหวของเธอตลอดเวลา

อาเธอร์ ผู้ถือกุญแจดอกที่ห้า ชิงดอกที่หกมาได้ไม่นาน และเปลี่ยนเป็นพลเมืองโดยสมบูรณ์ จะต้องชิงกุญแจดอกสุดท้ายจากลอร์ดวันอาทิตย์ เหลือผู้ดูแลเพียงคนเดียวเท่านั้น แต่การเอาชนะไม่ง่ายอย่างที่คิด เพราะวันอาทิตย์ไม่เพียงเป็นผู้ดูแลคนสุดท้าย แต่ยังเป็นลูกชายคนโตของมหาสถาปนิก ผู้ครอบครองกุญแจดอกที่ทรงพลังที่สุด และมากด้วยเล่ห์กล 

ศึกครั้งนี้เป็นไปโดยยาก ในเมื่ออีกสามฝ่ายรู้ความเคลื่อนไหวของอาเธอร์แล้ว เขาจำต้องบุกเดี่ยว ซูซี่เพื่อนผู้ภักดีถูกทิ้งไว้เบื้องหลัง เพื่อมิได้จักรวาลต้องสูญเสียไปมากกว่านี้ อาเธอร์จึงออกตามหาพินัยกรรมส่วนสุดท้ายที่ซ่อนตัวในป่าลึก อันเป็นหนทางเดียวที่จะยุติเรื่องเลวร้ายนี้ แม้จะไม่รู้ว่า "เจตนา" ที่แท้จริงของพินัยกรรมนั้น คืออะไรก็ตาม

หมวดหมู่:งานเขียนของการ์ธ นิกซ์
หมวดหมู่:อาณาจักรแห่งกาลเวลา
ครอสโรด

"**ครอสโรด**" () เป็นซิงเกิลลำดับที่ 49 (โดยรวมที่ 50) ของนักร้องและนักแต่งเพลงชาวญี่ปุ่นอายูมิ ฮามาซากิ วางจำหน่ายวันที่ 22 กันยายน พ.ศ. 2553 ซิงเกิลนี้เป็นโครงการที่สองจากทั้งหมดสามตอน เพื่อฉลองการเปิดตัวซิงเกิลที่ 50 *[[แอล (เพลง)|แอล]]*ของเธอ ซิงเกิลนี้ได้รับการรับรองว่าเป็นอัลบั้มทองคำโดย RIAJ โดยมียอดจัดส่งมากกว่า 100,000 อัลบั้ม

## รายชื่อเพลง

## การแสดงสด
* 10 กันยายน พ.ศ. 2553 - MUSIC STATION - crossroad

## ชาร์ต

## อ้างอิง

หมวดหมู่:ซิงเกิลในปี พ.ศ. 2553
หมวดหมู่:เพลงของอายูมิ ฮามาซากิ
ซูกิเดะซูกิเดะซูกิเดะ / อานาตะดาเกะงะ

"**ซูกิเดะซูกิเดะซูกิเดะ / อานาตะดาเกะงะ**" () เป็นผลงานซิงเกิลที่ 48 ของคุมิ โคดะ ในรูปแบบดับเบิล เอ ไซด์ซิงเกิล  มีกำหนดวางจำหน่ายวันที่ 22 กันยายน พ.ศ. 2553 ในรูปแบบซีดีและซีดีคู่กับดีวีดี  ประกอบไปด้วยเพลงหลัก 3 เพลง คือ ซูกิเดะซูกิเดะซูกิเดะ / อานาตะดาเกะงะ และ walk ~to the future~

เพลง "walk ~to the future~" เป็นเพลงที่ถูกนำมาเรียบเรียงใหม่อีกครั้งของเพลง "walk" ในอัลบั้ม affection เพื่อเป็นการฉลองครบรอบ 10 ในวงการเพลงของคุมิ โคดะ

มิวสิกวิดีโอทั้ง 3 เพลงมีเรื่องราวต่อเนื่องกันโดยเพลง "ซุกิเดะซุกิเดะซุกิเดะ" เป็นภาคแรก  เพลง "อะนะตะดะเกะงะ" เป็นภาคสอง  และเพลง "walk ~to the future~" เป็นภาคจบ โดยในเพลง "ซูกิเดะซูกิเดะซูกิเดะ" คุมิ โคดะเป็นตัวละครดำเนินเรื่อง ส่วนเพลง "อานาตะดาเกะงะ" มิโซโนะ น้องสาวของคุมิ โคดะเป็นตัวละครดำเนินเรื่อง และในเพลง "walk ~to the future~" ทั้งสองได้แสดงร่วมกัน

อีกทั้งเป็นครั้งแรกที่ซิงเกิลของคุมิ โคดะและซิงเกิลของอายูมิ ฮามาซากิวางจำหน่ายในวันเดียวกันซึ่งมีกลุ่มผู้ฟังกลุ่มเดียวกัน โดยเปิดตัวที่อันดับ 2 รองจากซิงเกิล crossroad ของอายูมิ ฮามาซากิ แต่ในระหว่างช่วงสัปดาห์แรกซิงเกิลก็ขึ้นสู่อันดับที่ 1 ของชาร์ตประจำวันได้

## รายชื่อเพลง
### ซีดี
# 好きで、好きで、好きで。
# あなただけが
# walk ~to the future~
### ดีวีดี
# 好きで、好きで、好きで。-Music Video-
# あなただけが -Music Video-
# walk ~to the future~ -Music Video-
# Making Movie (เบื้องหลังการถ่ายทำ)

## การแสดงสด
*10 กันยายน พ.ศ. 2553 - MUSIC STATION - 好きで、好きで、好きで。
*19 กันยายน พ.ศ. 2553 - MUSIC JAPAN - 好きで、好きで、好きで。
*25 กันยายน พ.ศ. 2553 - HAPPY MUSIC - 好きで、好きで、好きで。
*26 กันยายน พ.ศ. 2553 - CDTV - 好きで、好きで、好きで。
*9 ตุลาคม พ.ศ. 2553 - MUSIC FAIR - 好きで、好きで、好きで。

## ชาร์ต
;ออริกอนชาร์ต (ในญี่ปุ่น)

### ชาร์ตบิลบอร์ดเจแปน

## แหล่งข้อมูลอื่น
*ข้อมูลซิงเกิล ซุกิเดะ ซูกิเดะ ซูกิเดะ / อานาตะดาเกะงะ 

หมวดหมู่:ซิงเกิลในปี พ.ศ. 2553
หมวดหมู่:เพลงญี่ปุ่น
หมวดหมู่:เพลงของคูมิ โคดะ
นครโตเกียว

**นครโตเกียว** () เป็นอดีตเทศบาลนครแห่งหนึ่งในประเทศญี่ปุ่น เป็นส่วนหนึ่งของจังหวัดโตเกียว () จัดตั้งขึ้นตั้งแต่วันที่ 1 พฤษภาคม 1889 จนกระทั่งยุบรวมเข้ากับจังหวัดโตเกียวเมื่อวันที่ 1 กรกฎาคม 1943 อาณาเขตเดิมของนครโตเกียว ในปัจจุบันกลายเป็นเขตพิเศษของโตเกียว () มีทั้งหมด 23 เขต ส่วนโตเกียวฟุกลายเป็นมหานครโตเกียว ()

## ประวัติศาสตร์
[thumb|แผนที่นครโตเกียวก่อนเกิด[แผ่นดินไหวครั้งใหญ่คันโต พ.ศ. 2466|แผ่นดินไหวครั้งใหญ่คันโตในปี 1923]]
thumb|ศาลากลางจังหวัดโตเกียว และศาลาว่าการนครโตเกียว (หลังเดิม)
thumb|แผนที่แสดงเขตการบริหารของ "โตเกียวใหญ่" (大東京 Dai-Tōkyō) โดยการควบรวมเทศบาล 82 แห่งเข้ากับนครโตเกียวในปี 1932 และการควบรวมเทศบาลขนาดเล็กอีก 2 แห่งในปี 1936

ในปี 1868 นครเอโดะ ซึ่งเป็นที่ตั้งของรัฐบาลโชกุนโทกูงาวะ ได้เปลี่ยนชื่อเป็น โตเกียว และได้เปิดทำการศาลากลางจังหวัดโตเกียว (*โตเกียว-ฟุ*) อาณาเขตของจังหวัดโตเกียวในตอนแรกนั้นจำกัดอยู่ที่นครเอโดะเดิม แต่ต่อมาอาณาเขตได้ขยายตัวอย่างรวดเร็วจนเทียบเท่ากับอาณาเขตของมหานครโตเกียวในปัจจุบัน ในปี 1878 การปรับเปลี่ยนโครงสร้างการปกครองท้องถิ่นของรัฐบาลเมจิ ได้แบ่งจังหวัดออกเป็นอำเภอ (*กุง* ซึ่งแบ่งย่อยออกเป็นเมืองและหมู่บ้าน) และเขต (*คุ*) ซึ่งจะอยู่ภายในนครในจังหวัดทั่วไป เช่น นครฮิโรชิมะในปัจจุบัน (*-ชิ*) ตอนนั้นคือ *ฮิโรชิมะ-คุ* หรือนครใหญ่ทั้ง 3 แห่ง ได้แก่ โตเกียว โอซากะ และเกียวโต ก็แบ่งออกเป็นหลายเขต ในจังหวัดโตเกียว ได้แบ่งออกเป็น 15 เขต (ตามรายชื่อด้านล่าง) และ 6 อำเภอ

ในปี 1888 รัฐบาลกลางได้สร้างกรอบทางกฎหมายเกี่ยวกับระบบของนคร (*ชิ*) ซึ่งให้สิทธิ์ในการปกครองตนเองขั้นพื้นฐานในท้องถิ่นบางส่วน โดยมีความคล้ายคลึงบางประการกับระบบการปกครองตนเองของปรัสเซีย เนื่องจากอัลเบิร์ต มอสส์ (Albert Mosse) ที่ปรึกษาของรัฐบาลเมจิได้มีอิทธิพลอย่างมากต่อองค์กรปกครองส่วนท้องถิ่น แต่ภายใต้กฎข้อบังคับพิเศษของจักรวรรดิ ในตอนแรกนั้น นครโตเกียวไม่ได้มีตำแหน่งนายกเทศมนตรีแยกออกมาต่างหาก แต่จะเป็นผู้ว่าราชการจังหวัดโตเกียว (มาจากการแต่งตั้ง) ที่ทำหน้าที่เป็นนายกเทศมนตรีนครโตเกียว เช่นเดียวกับในนครเกียวโตและนครโอซากะ มีการเลือกตั้งสภานครโตเกียว (*Tōkyō-shikai*) ครั้งแรกเมื่อเดือนพฤษภาคม 1889 แต่ละเขตยังคงมีสภาของตนอยู่ หน่วยงานบริหารของนครและจังหวัดถูกแยกออกจากกันในปี 1898 และรัฐบาลเริ่มออกคำสั่งให้มีนายกเทศมนตรีนครโตเกียวแยกออกมาต่างหากในปี 1898 แต่ยังคงฝ่ายนิติบัญญัติในระดับเขตไว้ และก็มีเรื่อยมาจนถึงทุกวันนี้ที่เป็นระบบเขตพิเศษ ตั้งแต่ปี 1926 นายกเทศมนตรีได้รับเลือกจากสภานครที่ได้รับการเลือกตั้งมาอีกที ศาลากลางโตเกียวหลังเดิมตั้งอยู่ในย่านยูรากูโจ ซึ่งปัจจุบันเป็นพื้นที่ของศูนย์การประชุมนานาชาติโตเกียว

โตเกียวกลายเป็นเมืองที่ใหญ่เป็นอันดับ 2 ของโลก (ประชากร 4.9&nbsp;ล้านคน) จากการกลืนเขตรอบนอกเป็นจำนวนหลายเขตในเดือนกรกฎาคม 1932 ทำให้นครโตเกียวมีทั้งหมด 35 เขต

ในปี 1943 นครโตเกียวได้ถูกยุบและรวมเข้ากับจังหวัดโตเกียวเพื่อจัดตั้งมหานครโตเกียว ซึ่งเป็นส่วนหนึ่งของรัฐบาลกลางของญี่ปุ่น ผู้ว่าราชการกรุงโตเกียวได้กลายเป็นรัฐมนตรีที่ขึ้นตรงต่อนายกรัฐมนตรี ระบบลักษณะนี้ยังคงอยู่จนถึงปี 1947 จนกระทั่งมีการจัดตั้งโครงสร้างปัจจุบันของมหานครโตเกียว

## รายชื่อเขต

## ดูเพิ่ม
* เมืองหลวงญี่ปุ่น
* นครของประเทศญี่ปุ่น

## อ้างอิง

## หนังสืออ่านเพิ่ม
* Steiner, Kurt. (1965). *Local Government in Japan*

## แหล่งข้อมูลอื่น
* Historical Development of Japanese Local Governance 

หมวดหมู่:รัฐและดินแดนที่ก่อตั้งในปี พ.ศ. 2432
โตเกียว
หมวดหมู่:เมืองหลวงเก่าของญี่ปุ่น
โตเกียว
โตเกียว